J E G Y Z Ő K Ö N Y V

Készült: Ibrány Város Képviselő Testületének 2020. augusztus 31-én 14,00 órakor megtartott testületi üléséről

Az ülés helye: Polgármesteri Hivatal földszinti tárgyalóterme

Jelen vannak:, Dr. Szegedi Tibor Zsolt, Haluska András, Kulcsár Béla, Szabó P. Judit, Tóth Balázsné, Kovács Ferenc, Márkus Ferenc, Tábori Tibor képviselő-testületi tagok, Trencsényi Imre polgármester

Trencsényi Imre polgármester úr tisztelettel köszönti a képviselő-testület tagjait.

Megállapítja, hogy a képviselő-testületi ülés határozatképes, mert a megválasztott 8 fő képviselőből 8 fő jelen van, így a megjelentek száma – polgármesterrel együtt – 9 fő.

Javaslom, hogy a Képviselő-testület a meghívóban kiküldött napirendi pontokon túl, az alábbi pontokban döntsön, illetve foglaljon állást.

* **Döntés az eladásra felkínált Ibrány, Nagy Imre u. 23. sz. alatti ingatlan ügyében**

Megkérdezi, hogy a Képviselő-testületnek van-e más napirendi pont megtárgyalására javaslata?

Más napirendi pont megtárgyalására nem érkezett javaslat.

Ezen túlmenően, javaslatot tesz két jegyzőkönyv-hitelesítőre Szabó P. Judit és Márkus Ferenc képviselő-testületi tagok személyében.

A Képviselő-testület a napirendről szóló, valamint a jegyzőkönyv hitelesítőkre tett javaslatot 9 igen szavazattal elfogadta.

**1.Napirendi pont**

**Beszámoló a lejárt határidejű határozatok végrehajtásáról, a két képviselő-testületi ülés között végzett munkáról**

**Előadó: Trencsényi Imre polgármester**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: A közérdekű bejelentések kapcsán adott válaszokra szeretnék reagálni. A szelektív hulladék problémával kapcsolatban azt a választ kaptuk, hogy lett jelezve a Hulladékgazdálkodási Szolgálató felé, de nem kaptunk még választ.

Nagyon kellene próbálkoznunk ezzel kapcsolatban még, mert több ponton lenne szükségünk.

Másik a Nyír-flop autóval kapcsolatos. Nagyon sok probléma van ezzel, de ezt bizonyítanunk kellene. Sok fotó kerül fel az internetre, amit nem tudunk bizonyítani. Van engedélyük azbeszt lerakására, valamilyen módon utána fogok járni, és beszámolók róla a Testületnek.

A Nyír-flop-ot meg kell keresnünk, mert nagyon sok szemetet elhagynak a szállítás során, ami balesetveszélyes. Rendőrőrs parancsnok urat kérem, hogy a sofőröket valamilyen szankcióval sújtsuk,

Trencsényi Imre polgármester: Ezzel egyetértünk, és utána fogunk nézni.

Dr. Szegedi Tibor Zsolt alpolgármester: Engem ez meglep! A környezetvédelemtől van engedélyük, hogy itt azbesztet rakjanak le? Az azbesztnek rákkeltő hatása van, ami gyógyíthatatlan.

Kovács Ferenc tanácsnok: Tudtommal napi 10 tonnára van engedélyük. Ez telep, a kommunális hulladék tárolására készült, mégis megkapták az engedélyt az azbesztre.

A Kossuth utcával párhuzamos utcán, azt hiszem Béke utcán, palahulladék van lerakva. Azzal is valamit kezdeni kellene.

Trencsényi Imre polgármester: Kérem, hogy a beszámoló a lejárt határidejű határozatok végrehajtásáról, a két képviselő-testületi ülés között végzett munkáról című előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**C5**

**IBRÁNY VÁROS KÉPVISELŐ TESTÜLETÉNEK**

**204/2020.(VIII.31.)KT. sz.**

**H a t á r o z a t a**

**Beszámoló a lejárt határidejű határozatok végrehajtásáról, a két képviselő-testületi ülés között végzett munkáról – című napirendi ponthoz**

A K É P V I S E L Ő – T E S T Ü L E T

141/2019.(VIII.12.)KT. számú, a 161/2019.(VIII.12.)KT.sz., a 236/2019.(XII.20.)KT. számú, valamint a 185/2020.(VII.27.)KT.számú valamint a 199/2020.(VIII.17.)KT. számú, 7/2020.(I.27.)KT.sz., valamint 155/2020.(VI.24.)KT. számú határozat, 10/2020.(I.27.)KT.sz.,

10/2020.(I.27.)KT.sz. határozat, 29/2020.(II.17.)KT.sz. határozat, 39/2020.(III.09.)KT.sz. határozatával, 158/2020.(VI.24.)KT. sz. határozatával , 159/2020.(VI.24.)KT.számú, és a 178/2020.(VII.27.)KT.számú, valamint a 195/2020.(VIII.17.)KT. számú határozat, 174/2020.(VI.24.)KT.sz. határozat, 179/2020.(VII.27.)KT. számú, és a 180/2020.(VII.27.)KT. számú határozatával , a határozat végrehajtásáról, a két képviselő-testületi ülés között végzett munkáról szóló beszámolót elfogadja.

**2.)Napirendi pont**

**Beszámoló jelzőrendszeres házi segítségnyújtás feladatellátásáról**

**Előadó: Gávavencsellői Szociális Szolgáltató Központ képviselője**

Trencsényi Imre polgármester: Megkérdezem Kissné Mikula Eleonórát, a Gávavencsellői Szociális Szolgáltató Központ képviselőjét, hogy szeretné –e szóban kiegészíteni a beszámolót?

Kissné Mikula Eleonóra Gávavencsellői Szociális Szolgáltató Központ képviselője: Nincs szóbeli kiegészítésem.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.

Trencsényi Imre polgármester: Javaslom a Képviselő-testületnek, hogy a Jelzőrendszeres házi segítségnyújtás feladatellátásról szóló beszámolót fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta.

**C2**

**IBRÁNY VÁROS KÉPVISELŐ TESTÜLETÉNEK**

**205/2020. (VIII.31.)KT. sz.**

**H a t á r o z a t a**

**Beszámoló jelzőrendszeres házi segítségnyújtás feladatellátásáról– című napirendi ponthoz**

A K É P V I S E L Ő – T E S T Ü L E T

a **Gávavencsellői Szociális Szolgáltató Központ**nak a 2020.01.01-2020.06.30. közötti időben Ibrányban végzett jelzőrendszeres házi segítségnyújtásról szóló szakmai beszámolóját megtárgyalta.

**3.)Napirendi pont**

**Ibrányi Református Egyházközség beszámolója az óvodai feladatok ellátásáról a köznevelési szerződésben foglaltak alapján**

**Előadó: Ibrányi Református Egyházközség képviselője**

Trencsényi Imre polgármester: Megkérdezem Vass László tiszteletes urat, van-e szóbeli kiegészítése a beszámolóval kapcsolatban?

Vass László Ibrányi Református Egyházközség képviseletében: Nincs szóbeli kiegészítésem.

Trencsényi Imre polgármester: Megkérem a Képviselő-testület tagjait, hogy mondják el véleményüket, tegyék fel kérdéseiket.

Tóth Balázsné képviselő-testületi tag: Köszönöm a beszámolót, úgy gondolom, hogy a Képviselő-testület nevében is jól gondolom, hogy jó, hogy ez az intézmény működik. Továbbra is fennmaradt a jó kapcsolatuk az óvodákkal. Remélem, hogy ez a pozitív hozzáálás továbbra is így marad.

Haluska András képviselő-testületi tag: Nagyon jól döntött a Képviselő-testület, hogy felkérte az egyházat, hogy működtesse az óvodát, iskolát, és gimnáziumot is.

Trencsényi Imre polgármester: Gincsai Zoltán igazgató úr is jelezte, hogy szeretne részt venni az ülésen, és szeretne elköszönni, hiszen szeptembertől máshol kezdi a munkát.

De sajnos nem sikerült ide érnie.

Az intézménynek szerintem is van létjogosultsága, az eddigi együttműködés is megköszönöm.

Vass László Ibrányi Református Egyházközség képviseletében: Köszönöm a bizalmat.

Trencsényi Imre polgármester: Javaslom a Képviselő-testületnek, hogy az Ibrányi Református Egyházközség beszámolóját az óvodai feladatok ellátásáról fogadjuk el.

A Képviselő-testület a javaslatot 9 igen szavazattal elfogadta, és az alábbi határozatot hozta:

**C2**

**IBRÁNY VÁROS KÉPVISELŐ TESTÜLETÉNEK**

**206/2020. (VIII.31.)KT. sz.**

**H a t á r o z a t a**

**Ibrányi Református Egyházközség beszámolója az óvodai feladatok ellátásáról a köznevelési szerződésben foglaltak alapján – című napirendi ponthoz**

A K É P V I S E L Ő – T E S T Ü L E T

az Ibrányi Református Egyházközségnek az óvodai feladatok 2019/2020-as nevelési évben történő ellátásáról szóló beszámolóját megtárgyalta. .

**4.)Napirendi pont**

**Beszámoló a TÁMOP 5.2.2. projekt keretében megvalósult Varázssziget Gyerekház**

**tovább működése alatt végzett munkáról**

**Előadó: Márkus Ágnes Varázssziget Gyerekház volt szakmai vezetője**

Trencsényi Imre polgármester: Megkérdezem Márkus Ágnest, a Varázssziget Gyerekház volt szakmai vezetőjét, van-e szóbeli kiegészítése a beszámolóval kapcsolatban?

Márkus Ágnes Varázssziget Gyerekház volt szakmai vezetője: Nincs szóbeli kiegészítésem.

Trencsényi Imre polgármester: Kérem a Képviselő-testület tagjait, hogy a beszámolóval kapcsolatban mondják el véleményüket, tegyék fel kérdéseiket.

Szabó P. Judit képviselő-testületi tag: Gratulálok a beszámolóhoz, köszönjük az eddigi munkádat, és kívánom, hogy az új helyen is jól érezd magad.

Szoboszlai Ildikó Családsegítő Szolgálat vezetője: Köszönöm a sok éves együtt működését, és sok sikert kívánok a továbbiakban.

Trencsényi Imre polgármester: Én is megköszönöm a munkádat a Képviselő-testület nevében, és én is sok sikert kívánok az új munkahelyen.

Márkus Ágnes: Köszönöm az elismerést, nagyon jó egészséget, és jó munkát kívánok én is mindenkinek a továbbiakban.

Trencsényi Imre polgármester: Javaslom a Képviselő-testületnek, hogy a Varázssziget Gyerekház működéséról szóló beszámolót fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**C2**

**IBRÁNY VÁROS KÉPVISELŐ TESTÜLETÉNEK**

**207/2020. (VIII.31.)KT. sz.**

**H a t á r o z a t a**

**Beszámoló a TÁMOP 5.2.2. projekt keretében megvalósult Varázssziget Gyerekház**

**tovább működése alatt végzett munkáról – című napirendi ponthoz –**

A K É P V I S E L Ő – T E S T Ü L E T

elfogadja a Varázssziget Gyerekház vezetőjének a Gyerekház tovább működése 2019. 09 hó és 2020. július 31. alatt végzett munkáról szóló beszámolóját.

**5.)Napirendi pont**

**Ibrány Város Önkormányzata 2020. évi költségvetéséről és a költségvetés vitelének szabályairól szóló 3/2020. (III. 10.) önkormányzati rendelet módosításáról**

**Előadó: Trencsényi Imre polgármester**

Trencsényi Imre polgármester: Ibrány Város Önkormányzata 2020. évi költségvetéséről és a költségvetés vitelének szabályairól szóló 3/2020. (III. 10.) önkormányzati rendelet módosításáról szóló előterjesztést megtárgyalta a Képviselő-testület Pénzügyi Bizottsága. Felkérem Tóth Balázsnét, a Bizottság elnökét, hogy mondja el véleményüket a napirendi ponttal kapcsolatban.

Tóth Balázsné Pénzügyi Bizottság elnöke: A Bizottság a napirendi pontot megtárgyalta, melynek alapján azt elfogadásra javasolja a Képviselő-testület részére.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el. -

Trencsényi Imre polgármester: Javaslom a Képviselő-testületnek, hogy az Ibrány Város önkormányzata 2020. évi költségvetéséről, és a költségvetés vitelének szabályairól szóló 3/2020.(III.10.)önkormányzati rendelet módosítását az előterjesztés alapján fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

B1

IBRÁNY VÁROS ÖNKORMÁNYZATA KÉPVISELŐ TESTÜLETÉNEK

**21/2020. (09.01.) önkormányzati rendelete**

**Ibrány Város Önkormányzata 2020. évi költségvetéséről és a költségvetés vitelének szabályairól szóló 3/2020. (III. 10.) önkormányzati rendelet módosításáról**

Ibrány Város Képviselő-testülete az államháztartásról szóló 2011. évi CXCV. törvény 23. § (1) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIV. törvény 111. § (2) bekezdésében meghatározott feladatkörében eljárva Ibrány Város Képviselő Testületének az önkormányzat és szervei szervezeti és működési szabályzatáról szóló 5/2011. (II. 25.) önkormányzati rendelete 39. § (1) bekezdés 1. pontjában biztosított véleményezési jogkörében eljáró Pénzügyi Bizottság véleményének kikérésével a következőket rendeli el:

1. §

Az Ibrány Város Önkormányzata 2020. évi költségvetéséről és a költségvetés vitelének szabályairól szóló 3/2020. (III. 10.) önkormányzati rendelet (a továbbiakban Rendelet) 2. § (1), (5) és (6) bekezdése helyébe a következő rendelkezés lép:

„(1) A képviselő-testület az önkormányzat 2020. évi költségvetését:

|  |  |
| --- | --- |
|  **1.311.276 E Ft** | **Költségvetési bevétellel** |
|  **2.007.543 E Ft** | **Költségvetési kiadással** |
|  **-696.267 E Ft** **387.095 E Ft** **309.172 E Ft** | **Költségvetési egyenleggel****- ebből működési** hiány **felhalmozási** hiány |

állapítja meg.

…

 (5) A működési hiány belső finanszírozásának érdekében a képviselő-testület az előző év(ek) költségvetési maradványának felhasználását rendeli el 405.692.324 Ft összegben.

 (6) A felhalmozási hiány finanszírozása érdekében 321.105.056 Ft előző évi költségvetési maradvány felhasználását rendeli el. A 10 millió forintot meghaladó fejlesztési célú adósságot keletkeztető ügylet megkötésére a Kormány hozzájárulása szükséges. A 10 millió forintot meg nem haladó fejlesztési célú adósságot keletkeztető ügylet esetében a hiány külső finanszírozása fejlesztési hitelből történik.”

2. §

1. A Rendelet 1.1 melléklete helyébe a jelen rendelet 1. melléklete lép.
2. A Rendelet 1.2. melléklete helyébe a jelen rendelet 2. melléklete lép.
3. A Rendelet 2.1. melléklete helyébe a jelen rendelet 3. melléklete lép.
4. A Rendelet 2.2. melléklete helyébe a jelen rendelet 4. melléklete lép.
5. A Rendelet 9.1. melléklete helyébe a jelen rendelet 5. melléklete lép.
6. A Rendelet 9.1.1. melléklete helyébe a jelen rendelet 6. melléklete lép.
7. A Rendelet 9.3. melléklete helyébe a jelen rendelet 7. melléklete lép.
8. A Rendelet 9.3.1. melléklete helyébe a jelen rendelet 8. melléklete lép.
9. A Rendelet 9.3.2. melléklete helyébe a jelen rendelet 9. melléklete lép.
10. A Rendelet 9.5. melléklete helyébe a jelen rendelet 10. melléklete lép.
11. A Rendelet 9.5.1. melléklete helyébe a jelen rendelet 11. melléklete lép.
12. A Rendelet 9.6. melléklete helyébe a jelen rendelet 12. melléklete lép.
13. A Rendelet 9.6.1. melléklete helyébe a jelen rendelet 13. melléklete lép.

3. §

Ez a rendelet a kihirdetés napját követő napon lép hatályba, és a hatálybalépését követő napon hatályát veszti.

Ibrány, 2020. augusztus 31.

**Trencsényi Imre Bakosiné Márton Mária**

 **polgármester jegyző**

**6.)Napirendi pont**

**Gördülő Fejlesztési Terv 2021-2035 elfogadása**

**Előadó: Trencsényi Imre polgármester**

Trencsényi Imre polgármester: A Nyírségvíz Zrt megküldte az Önkormányzat tulajdonában lévő víziközmű rendszerek 2021-2035 évekre vonatkozó felújítási és pótlási tervrész dokumentációját, melyet jóváhagyva, kiegészítve, módosítva szeptember első hetében vissza kell küldenünk.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy a Gördülő Fejlesztési Tervet hagyjuk jóvá.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**208/2020. (VIII.31.) KT. sz.**

**H a t á r o z a t a**

**Gördülő Fejlesztési Terv 2021-2035 elfogadása**

A K É P V I S E L Ő - T E S T Ü L E T

megtárgyalta a víziközmű-szolgáltatási ágazat 2021-2035 időszakra vonatkozó gördülő fejlesztési tervéről szóló előterjesztést és a következő határozatot hozta:

1. A Képviselő-testület, mint az Ibrány, Nagyhalász ivóvízelosztás közműrendszer tekintetében ellátásért felelős önkormányzat a víziközmű rendszer a 2011. évi CCIX. törvény 11. §-a és az 58/2013. (II.27.) Kormányrendelet 90/A-G §-ai alapján a 2021. évtől kezdődő 15 éves időtartamra vonatkozóan összeállított **VH14** jelölésű felújítási és pótlási gördülő fejlesztési tervét, mint az ellátásért felelős, az 1. melléklet szerint jóváhagyja.

 Felelős: Trencsényi Imre polgármester

 Határidő: azonnal

2. A Képviselő-testület, mint az Ibrány szennyvízelvezetés közműrendszer tekintetében ellátásért felelős önkormányzat a szennyvíz közműrendszer rendszer a 2011. évi CCIX. törvény 11. §-a és az 58/2013. (II.27.) Kormányrendelet 90/A-G §-ai alapján a 2021. évtől kezdődő 15 éves időtartamra vonatkozóan összeállított, **SZH17** jelölésű felújítási és pótlási gördülő fejlesztési tervét, mint az ellátásért felelős, a 2. melléklet szerint jóváhagyja.

 Felelős: Trencsényi Imre polgármester

 Határidő: azonnal

3. A Képviselő-testület, mint az Ibrány, Nagyhalász szennyvíztisztítás közműrendszer tekintetében ellátásért felelős Önkormányzat a szennyvíztisztítás, szennyvíztisztító-telep közműrendszer a 2011. évi CCIX. törvény 11. §-a és az 58/2013. (II.27.) Kormányrendelet 90/A-G §-ai alapján a 2021. évtől kezdődő 15 éves időtartamra vonatkozóan összeállított, **SZT8** jelölésű felújítási és pótlási gördülő fejlesztési tervét, mint az ellátásért felelős, a 3. melléklet szerint jóváhagyja.

 Felelős: Trencsényi Imre polgármester

 Határidő: azonnal

4. A Képviselő-testület, mint az ellátásért felelős Önkormányzat a 2011. évi CCIX. törvény 11. §-a és az 58/2013. (II.27.) Kormányrendelet 90/A-G §-ai alapján a 2021. évtől kezdődő 15 éves időtartamra vonatkozóan összeállított Gördülő fejlesztési terv beruházási tervrészét a melléklet szerint jóváhagyja.

 Felelős: Trencsényi Imre polgármester

 Határidő: azonnal

5. A Képviselő-testület felhatalmazza és megbízza a. NYÍRSÉGVÍZ Nyíregyháza és Térsége Víz-és Csatornamű Zrt. szolgáltatót, hogy a határozat 1-5. pontokban szereplő gördülő fejlesztési terveket az elfogadott tartalommal jóváhagyás végett benyújtsa a Magyar Energetikai és Közmű-szabályozási Hivatal részére.

 Felhatalmazza a polgármestert a jóváhagyó nyilatkozatok, valamint a meghatalmazás aláírására.

 Felelős: Trencsényi Imre polgármester

 Határidő: azonnal

**7.)Napirendi pont**

**Az önkormányzat tulajdonát képező ibrányi 2071 hrsz-ú, Ibrány, Tisza u. 3. sz. alatti lakóház értékesítése**

**Előadó: Trencsényi Imre polgármester**

Trencsényi Imre polgármester: Az önkormányzat tulajdonát képezi az ibrányi **2071 hrsz-ú**, Ibrány, Tisza u. 3. sz. alatti, 2500 m2 nagyságú, lakóház , udvar, gazdasági épület megnevezésű ingatlan. Az ingatlanon egy 83 m2 nagyságú családi ház található. Az ingatlant önkormányzatunk hitellel vásárolta meg több ingatlannal együtt 2018-ban. A vásárláshoz felvett hitel lejárat ideje 2032.

A lakás jelenleg saját kivitelezésben felújított önkormányzati költségtérítéses bérlakás kategóriába lett a megvásárlását követően besorolva. Abérlők **határozott idejű** bérleti szerződése 2020. február 28-ig tartott. Bérlők saját kivitelezésben újították fel a lakást, s ennek fejében a fenti ideig nem kellett bérleti díjat fizetniük, - „lelakták” bérlti díj beszámítással a felújítás költségeit. 2020. március 1-től az ingatlant az önkormányzat átsorolta a határozott időre bérbeadható költségtérítéses bérlakás kategóriába, s 2 éves időtartamra kijelölte bérlőnek ismételten a benne lakó bérlőket. A bérleti szerződés megkötésének feltétele a kaució megfizetése volt, s ezen időponttól kezdődően bérleti díj fizetésére is kötelezettek lettek. Az új bérleti szerződést a bérlők azonban - a vírushelyzet miatt június 18-ig - nem írták alá, a kauciót nem fizették be, bérleti díjat nem fizettek- s erre irányuló kérelmet sem terjesztettek be. Időközben többszöri írásos és telefonos megkeresésre sem reagáltak, s a legfrissebb információk alapján bérlakásból már el is költöztek- de ezt felénk, mint bérbeadó felé nem jelezték.

Jelenleg az ingatlan üresen áll. Régi ingatlanról lévén szó, arra még komoly felújítási munkák várnának, amit vagy egy újabb bérlőnek kellene elvégezni akár a lakbér beszámítással, vagy önkormányzatunknak kellene a felújítási munkákat elvégeztetnie. Előzetesen az volt a képviselő-testület álláspontja, hogy azokat az ingatlanokat amit az „Esély otthon” EU pályázathoz vásárolt meg az önkormányzat jó lenne minél előbb értékesíteni – amiből 2 db már vevőre is talált, s mivel jelenleg ebben sincs most bérlő- így ez lehetne a harmadik.

Gönczi János Ibrány, Család utcai lakos most azzal a kéréssel fordult az önkormányzathoz, hogy szeretné megvásárolni az ingatlant.

A lakás értékesítés szabályairól a lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló 14/2013. (VII. 03.) önkormányzati rendeletünk (lakás rendelet) rendelkezik.

A lakás rendelet 24.§. (1) bekezdése szerint:

„

1. A Képviselő Testület döntése alapján az értékesíthető bérbe adott önkormányzati lakás vételárát bejegyzett ingatlanértékelő szerv három hónapnál nem régebbi értékbecslése alapján kell megállapítani. Az így megállapított értéktől a Képviselő-testület +- 20 %-kal eltérhet.”

Mivel nem bérlő vásárolná meg az ingatlant, semmiféle fizetési kedvezmény nem illetné meg.

Az önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg a nemzeti vagyonról szóló 2011. évi CXCVI. Tv. 14.§. (2) bekezdése szerint. Kivételt jelentenek a rendelkezés alól az önkormányzati bérlakások, ahol az állam elővásárlási joga a lakásban élő bérlő elővásárlási jogát követi.

Az ingatlan a forgalomképes vagyontárgyak között szerepel a vagyonrendeletünkben.

Az ingatlanon az OTP BANK NYRT javára jelzálogjog, és ennek biztosítására elidegenítési és terhelési tilalom van bejegyezve az ingatlan nyilvántartásba. Értékesítés esetén a jogosult hozzájárulását kell kérni az adásvételhez, amit a hitel visszafizetése esetén ad csak meg. A hitelszerződést ebben az esetben módosítani kell, ami költséggel jár az önkormányzat részére (50.e.Ft).

Az ingatlant az önkormányzat 3,5 M Ft-ért vásárolta 2 éve.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Le van írva, hogy a bérlő elhagyta az ingatlan. Maradt-e utána kifizetetlen közüzemi számla?

Bakosiné Márton Mária jegyző: A közművek a bérlő nevén voltak, felvettük a jegyzőkönyvet az óra állásról.

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**209/2020. (VIII.31.) KT. sz.**

**h a t á r o z a t a**

**Az önkormányzat tulajdonát képező ibrányi 2071 hrsz-ú, Ibrány, Tisza u. 3. sz. alatti ingatlan értékesítése című napirendi ponthoz**

A K É P V I S E L Ő – T E S T Ü L E T

1. Ibrány Város Képviselő Testülete az önkormányzat tulajdonát képező ibrányi **2071 hrsz-ú**, Ibrány, Tisza u. 3. sz. alatti, 2500 m2 nagyságú, lakóház, udvar, gazdasági épület megnevezésű ingatlan **értékesítését határozza el**.
2. Az ingatlan értékelésére felkéri a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértőt.
3. Utasítja a jegyzőt, hogy az önkormányzati ingatlan értékbecslését rendelje meg.

Határidő: 2020. szeptember 10.

Felelős: Bakosiné Márton Mária jegyző

**8.)Napirendi pont**

**Az Ibrány Tölgyes utca térképjavítási ügye**

**Előadó: Trencsényi Imre polgármester**

Trencsényi Imre polgármester: A Tölgyes utca lakói - Tölgyes köz és a vasúti átjáró között 4 db, az 1328/5, 1328/4, 1328/3, 1328/2 hrsz-ú ingatlan tulajdonosa - azzal a kéréssel fordultak az önkormányzathoz, hogy mérettessük fel földmérővel a Tölgyes utca (1329 hrsz-ú önkormányzati út) tényleges állapotát. Szeretnék, hogy a jelenlegi valós használat megegyezzen a térképészeti állapottal, így kérik ennek megfelelően a térképet a valós használathoz igazítani. Vállalják, hogy a jelenlegi kerítés és a térképészeti állapot közötti terület különbséget átadják Ibrány Város Önkormányzatának tulajdonába, a műszaki felmérés, ingatlannyilvántartási eljárási díjak, ügyvédi költség önkormányzat általi megfizetése fejében.

A Polgármesteri Hivatal a műszaki adategyeztetés és az ingatlan-nyilvántartás összehasonlítása után ténylegesen megállapította, hogy a **Tölgyes** utcán az 1970-es évek végén kialakított ingatlanok a valóságtól eltérően lettek ábrázolva a térképen, a tényleges ingatlan használat nem egyezik meg a térképészeti nyilvántartással. Az térképen lévő utca belenyúlik az erdőbe, míg a lakóházak beleesnek a tényleges utca nyomvonalba.

A jelenlegi állapot felmérésére és annak az ingatlan-nyilvántartással történő térképészeti egyeztetéséhez földmérőt kell felkérni. jelenleg két földmérőtől kértünk árajánlatot. Ezek beérkezése folyamatban van.

Az felmérés várható költsége:

* telekalakítás eljárás költsége : 4 ingatlan megosztásából lesz 8 db ingatlan (visszamaradó telek + kerítésen kívüli hrsz) 8 X 12.000 Ft = 96.000 Ft
* 8 db ingatlan ingatlan-nyilvántartási átvezetési eljárási díja: 8 X 6.600 Ft = 52.800 Ft
* a 4 telekalakítás földmérő költsége kb: 50.000 Ft/db., összesen 200.000 Ft.
* ügyvédi díj, amennyiben az ingatlanokat csak külön eljárásban lehet benyújtani: 4 X 30.000 Ft, összesen: 120.000 Ft

A várható becsült költség a fenti előzetes kalkuláció alapján mintegy 468.800 Ft. Ezt a földmérő költsége, ill. az ügyvédi költség befolyásolhatja. A két árajánlat közül a kedvezőbbet fogjuk választani.

2007-ben már kérelemmel fordultunk a földhivatalhoz, hogy az utcát hivatalból méressék fel, a jelenlegi használatot rögzítsék a földhivatali térképen, és a változást az ingatlan-nyilvántartásban vezessék át.

Sajnos kérelmünk elutasítást nyert. Akkor abban maradtunk, hogy csak akkor lépünk tovább saját költségen, ha valamelyik lakónak szüksége van a pontos helyszínrajzra. A Tölgyes utca sportpálya felőli szakaszán már nagyrészt lefolytattuk ezt az eljárást.

A mostani eljárás lefolytatását is egy épület feltüntetés teszi szükségessé.

Javaslom a testületnek, hogy az ott élő lakók, ingatlantulajdonosok boldogulása, valamint a tényleges állapot rögzítése érdekében folytassuk le az eljárást és az eredeti ingatlanokból a jelenlegi kerítésen kívüli részeket vegyük tulajdonba az adott ingatlanra vonatkozó költségek viselése ellenében!

Kérem a testületet, döntsön arról, hogy a szóban forgó eljárást le kívánja-e folytatni. A 2020. évi költségvetésünkben ezzel a kiadással nem terveztünk.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Ez eddig is az ő tulajdonuk volt nem?

Trencsényi Imre polgármester: Papírforma szerint az ő tulajdonukban van.

Trencsényi Imre polgármester: Javaslom a Képviselő-testületnek, hogy a tulajdonosok kérését támogatva földmérő által méressük fel az ingatlanokat, majd rögzítsük a jelenlegi fennálló állapotot.

A képviselő-testület a javaslatot 9 igen szavazattal elfogadta, és az alábbi határozatot hozta:

**Z1**

**Ibrány Város Képviselő Testületének**

**210/2020. (VIII. 31.) KT. sz.**

**h a t á r o z a t a**

**Az Ibrány Tölgyes utca térképjavítási ügye című napirendi ponthoz**

A K É P V I S E L Ő – T E S T Ü L E T

1. Támogatja a Tölgyes utca (**1329 hrsz)** Tölgyes köz és a vasúti átjáró közé eső 4 ingatlan tulajdonosainak kérelmét és az 1328/5, 1328/4, 1328/3, 1328/2 ingatlanjaik földmérő általi **felmérését** **határozza el.** A jelenlegi kerítés és a térképészeti állapot közötti terület különbséget a tulajdonosok felajánlása alapján a műszaki felmérés, ingatlannyilvántartási eljárási díjak, ügyvédi költség önkormányzat általi megfizetése ellenében tulajdonba veszi.
2. Utasítja a jegyzőt, hogy a döntésről értesítse a tulajdonosokat, valamint rendelje meg a legkedvezőbb ajánlatot adó földmérőtől a terület felmérését.

Határidő: 2020. 09.10.

Felelős: Bakosiné Márton Mária jegyző

1. Felhatalmazza a polgármestert és a jegyzőt, hogy a felmérést követően az adásvételi szerződéseket írják alá.

Határidő: változási vázrajz jogerősítése után azonnal

Felelős: Trencsényi Imre polgármester és Bakosiné Márton Mária jegyző

**9.Napirendi pont**

**14/2020. (I.27.) KT. sz. határozat II. pontjának, valamint a 38/2020. (III.09.) KT. sz. határozat II. pontjának visszavonása, az önkormányzat tulajdonát képező ibrányi 0142/1 hrsz-ú ingatlan bérbeadása a Nimród’ 96 Vadásztársaság részére**

**Előadó: Trencsényi Imre polgármester**

Trencsényi Imre polgármester: A testület a 14/2020. (I.27.) KT. sz. határozat II. részében önkormányzat tulajdonát képező ibrányi 0142/1 hrsz-ú, 3.4012 m2 nagyságú, kivett: szemétlerakó telep műveléságú ingatlanának értékesítését határozta el. Az ingatlanvalóságban a Sajtház táblában található 1997 óta nem üzemelő, rekultivált felhagyott szemétlerakó telep.

A 38/2020. (III.09.) KT. sz. határozat II. része alapján döntött arról, hogy az ingatlant bruttó 5.280.000 Ft áron eladja a Nimród’ 96 Vadásztársaságnak

A társaság az adásvételi szerződés elkészülte után jelezte, hogy a 2020. évben kialakult egészségügyi veszélyhelyzet miatti jelentős bevételkiesésük miatt nem tudja megvásárolni az ingatlant, csak bérelné. A lucernával bevetett ingatlan mezőgazdasági művelésre is hasznosítható. Az ingatlan kivett jellegét tekintve nem vonatkozik rá a mező- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi tv.) rendelkezései. A bérleti szerződést nem kell 15 napra kifüggeszteni.

A hasonló adottságú mezőgazdasági területek éves bérleti díja 60-80.000 Ft/ha/év. A leírtakat figyelembe véve javaslom, hogy 60.000 Ft/ha/év értéknél ne kérjünk kevesebb bérleti díjat.

Javaslom a Képviselő Testületnek, hogy a fentieket mérlegelve hozza meg döntését az ingatlan bérbeadása ügyében.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Én szeretnék hozzászólni. A következő a gond ezzel. A terület kivett terület, ezért földalapú támogatást nem tud rá a Vadásztársaság igénybe venni. Javaslom, hogy erre tekintettel csökkentsük kellene a bérleti díj összegét.

Dr. Szegedi Tibor Zsolt alpolgármester: Javaslom, hogy méltányos bérleti díj kerüljön megállapításra.

Kovács Ferenc tanácsnok: Én nettó 100 ezer forint havi bérleti díjat javaslok, az körülbelül nettó 30 ezer forint /hektár/év.

Dóka Zoltán pénzügyi iroda vezető: Azt javaslom, hogy vegye figyelembe a testület tanácsnok úr és alpolgármester úr javaslatát, és javaslom a bruttó 100.000 forint /év bérleti díjat.

Trencsényi Imre polgármester: Kérem a Képviselő-testület tagjait, hogy aki a nettó 100.000 forint bérleti díjjal ért egyet, az kézfeltartással jelezze.

* 1 szavazat

Kérem, hogy aki a bruttó 100.000.- forint/év bérleti díjjal ért egyet, az kézfeltartással jelezze.

* 8 szavazat

A Képviselő-testület 8 igen szavazattal 1 nem szavazat ellenében elfogadta a bruttó 100.000.- forint bérleti díj összegét, s a következő határozatot hozta:

**D7**

**Ibrány Város Képviselő Testületének**

**211/2020. (VIII.31.) KT. sz.**

**h a t á r o z a t a**

**14/2020. (I.27.) KT. sz. határozat II. pontjának, valamint a 38/2020. (III.09.) KT. sz. határozat II. pontjának visszavonása, az önkormányzat tulajdonát képező ibrányi 0142/1 hrsz-ú ingatlan bérbeadása a Nimród’ 96 Vadásztársaság részére című napirendi ponthoz**

A K É P V I S E L Ő – T E S T Ü L E T

1. **Támogatja** a **Nimród’ 96 Vadásztársaság** (4484 Ibrány, Toldi utca 26.) kérelmét és részére **5 éves** időtartamra 2020. január 1-től 2024. év december 31-ig bérbe adja a tulajdonát képező ibrányi **0142/1 hrsz-ú**, 3.4012 m2 nagyságú, kivett: szemétlerakó telep műveléságú ingatlanát.
2. Az ingatlan bérleti díját **bruttó 100.000.- Ft/év** értékben határozza meg. Az éves bérleti díjat a gazdasági év végén minden év október 31-ig kell egyösszegben megfizetnie bérlőnek tulajdonos részére. Az első bérleti díj esedékessége: 2020. október 31.
3. Utasítja a jegyzőt, hogy a döntésről értesítse a bérlőt, s gondoskodjon a bérleti szerződés elkészítéséről.

Határidő: értesítésre és bérleti szerződés elkészítésére: 2020. szeptember 30,

Felelős: Bakosiné Márton Mária jegyző

1. Felhatalmazza a polgármestert és a jegyzőt a bérleti szerződés aláírására

Határidő: 2020. szeptember 30.

Felelős: Trencsényi Imre polgármester és Bakosiné Márton Mária jegyző

**10.)Napirendi pont**

**Közműkiváltás vagyonátadás TOP-1.3.1-15-SB-2016-0001 azonosítószámú projekt kapcsán közmű vagyon átadás**

**Előadó: Trencsényi Imre polgármester**

Trencsényi Imre polgármester: A TOP-1.3.1-15-SB-2016-0001 azonosítószámú projekt keretében a 3821 j. Rakamaz-Balsa-Nagyhalász összekötő út 24+000-28+460 kmsz között a 3821-38031 Ibrány körforgalom beruházás valósult meg. A Magyar Közút Nonprofit Kft, mint építtető megkereste Önkormányzatunkat, hogy a megvalósított Beruházás építése kapcsán a közműveket az Önkormányzat, mint Közműszolgáltató tulajdonában és üzemeltetésében térítésmentesen átadja.

A víziközmű-szolgáltatásról szóló 2011. évi CCIX. törvény értelmében víziközművek kizárólag állami és önkormányzati tulajdonban lehetnek. Ennek következtében a projektben keletkezett közműveket a Magyar Közút Nonprofit Kft. önkormányzatunk számára adja át.

Ibrány Város Önkormányzata a Nyírségvíz Zrt-vel 2012. december 5. napján vagyonkezelési szerződést kötött a víziközmű-szolgáltatás üzemeltetésére. Ennek megfelelően Ibrány Város Önkormányzatának a projektben létrejött új közműveket vagyonkezelésbe át kell adnia a Nyírségvíz Zrt. részére üzemeltetésre.

A Magyar Közút Nonprofit Kft. Önkormányzatunk részére megküldte a közmű ingyenes átadás-átvételéről szóló megállapodás tervezetét.

A napirendi pontot megtárgyalta a Képviselő-testület Pénzügyi Bizottsága. Felkérem Tóth Balázsnét, a Bizottság elnökét, hogy mondja el véleményüket az előterjesztéssel kapcsolatban.

Tóth Balázsné Pénzügyi Bizottság elnöke: A Bizottság a napirendi pontot megtárgyalta, melynek alapján azt elfogadásra javasolja a Képviselő-testület részére.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, melynek alapján az alábbi határozatot hozta:

**A15**

**IBRÁNY VÁROS KÉPVISELŐ TESTÜLETÉNEK**

**212/2020. (VIII.31.) KT. sz.**

**H a t á r o z a t a**

**Közműkiváltás vagyonátadás TOP-1.3.1-15-SB-2016-0001 azonosítószámú projekt kapcsán közmű vagyon átadására vonatkozóan**

 A   K É P V I S E L Ő – T E S T Ü L E T

1.)Elfogadja a Magyar Közút Nonprofit Zrt. megállapodását a közmű vagyon ingyenes átadás-átvételéről a TOP-1.3.1-15-SB-2016-0001 azonosítószámú projekt keretében a 3821 j. Rakamaz-Balsa-Nagyhalász összekötő út 24+000-28+460 kmsz között a 3821-38031 Ibrány körforgalom beruházás kapcsán.

Felhatalmazza a polgármestert a mellékelt megállapodás aláírására

Felelős: Trencsényi Imre polgármester

Határidő: 2020. szeptember 30.

2.)A Nyírségvíz Zrt-vel 2012. december 5. napján megkötött vagyonkezelési szerződés értelmében Ibrány Város Önkormányzata a határozat 1. mellékletében szereplő megállapodás szerinti vagyonelemeket üzemeltetés céljából a Nyírségvíz Zrt. közszolgáltatást végző vagyonkezelésébe adja.

Felhatalmazza a polgármestert a vagyonkezelésbe adással kapcsolatos okiratok aláírására

Felelős: Trencsényi Imre polgármester

Határidő: megállapodás elkészültét követően azonnal

1. melléklet

**Megállapodás a közmű ingyenes átadás-átvételéről**

 a közúti közlekedésről szóló 1988. évi I. tv. 29/E. § (7) pontja szerint

**Amely létrejött a Magyar Közút Nonprofit Zrt. (a továbbiakban: Építtető vagy Átadó)**

Székhely: 1024 Budapest, Fényes Elek u. 7-13.

Cégjegyzékszám: 01-10-046265

Adószám: 14605749-2-44

Aláírásra jogosult képviselője: Sajgó Tamás fejlesztési és felújítási osztályvezető, Hesz Gábor fejlesztési és felújítási igazgató

Számlavezető pénzintézet neve: MKB Bank

Számlaszám: 10300002-10460102-49020027

másrészről az

**Ibrány Város Önkormányzata**

Székhely: 4484 Ibrány, Árpád u. 5-7.

Adószám: ……………………….

Aláírásra jogosult képviselője: ………………………………….

Számlavezető pénzintézet neve: …………………………………..

Számlaszám: …………………………………..

(a továbbiakban: **Közműszolgáltató**)

között az Építtető által a TOP-1.3.1-15-SB1-2016-00001 azonosító számú projekt keretében a 3821 j. Rakamaz-Balsa-Nagyhalász összekötő út 24+000-28+460 kmsz között a 3821-38031 Ibrány körforgalom megvalósított Beruházás építése kapcsán érintett, a Közműszolgáltató tulajdonában és üzemeltetésében lévő közművek átadás-átvétele tárgyában, a 6.-7. pontokban foglaltak szerint, az alábbi tartalommal:

1. Az Építtető átadó megnevezése:

Magyar Közút Nonprofit Zrt.

székhelye: 1024 Budapest, Fényes Elek u. 7-13.

1. A Generálkivitelező megnevezése:

„KE-VÍZ 21” Zrt.

székhelye: 4400 Nyíregyháza, Vécsey út 21.

1. A Műszaki átadó (szakkivitelező) megnevezése: -

székhelye:-

1. Az Átvevő közmű tulajdonos megnevezése:

Ibrány Város Önkormányzata

Székhely: 4484 Ibrány, Árpád u. 5-7.

1. A Beruházással érintett közművek építményszáma, megnevezése és helye (kiváltott vezetékek és tartozékaik):

Ibrány Város víz- és csatorna valamint közvilágítás hálózatán közmű építés, védelembe helyezés és kiváltás 3821-38031 Ibrány körforgalomban, a Közműszolgáltatónak átadott szakági terveknek megfelelően.

1. A Beruházás főbb műszaki jellemzői (hossz, átmérő, beépített csőanyag):

|  |
| --- |
| **Projekt azonosító: TOP-1.3.1-15-SB1-2016-00001 Projekt címe: Közlekedésfejlesztés Szabolcs-Szatmár-Bereg megyében I. Projekt elem: 3821 j. Rakamaz-Balsa-Nagyhalász összekötő út 24+000-28+460 kmsz. között** |
| **3821-38031 Ibrány körforgalom építés** |
| **Tételszám** | **Megnevezés** | **Egység** | **Mennyiség** | **Egységár (Ft/egység)** | **Költség (Ft)** | **Költség (Ft)** |
| **23** | **ÚT, TÉR- ÉS KÖZVILÁGÍTÁS** |  |  |  |  |  |
| **23-1** | **Út, Tér - és közvilágítás** |   |   |   |   |   |
| 23-110 | Új építés | m | 309,78 | 50 479,60 | 15 637 570 | 19 859 715 |
| **24** | **CSATORNA VEZETÉKEK** |   |   |   |   |   |
| **24-2** | **Víz és Csapadékvízcsatornák kiváltása/építése** |   |   |   |   |   |
| 24-210 | Csapadékvízcsatorna építése betoncsőből NA < 40 cm | m | 791,50 | 58 465,61 | 46 275 530 | 58 769 924 |
| 24-217 | Védelembe helyezés (védőcső + új ivóvízvezeték építés) | m | 98,96 | 51 801,19 | 5 126 246 | 6 510 332 |
| **26** | **SZENNYVÍZ VEZETÉKEK** |  |  |  |  |  |
| 26-103 | Szennyvíz vezeték védelembe helyezése | m | 17,84 | 125 455,55 | 2 238 127 | 2 842 421 |
|   | **Összesen:** |   |   |   |   | **87 982 392** |

1. A Beruházás tényleges költsége (az összesítés alapjául szolgáló bizonylatok köre)

a., építés:

b., szolgalmi jog:

c., egyéb:

Nettó értéke összesen: 69.277.474,- Ft

Levonásba nem helyezett áfa összege: 18.704.918,-

Az ingyenes átadási értéket képező bekerülési bruttó érték összesen: 87.982.392,- Ft

1. Átadót sem egészben, sem részben nem illeti meg adólevonási jog a közműkiváltás igazolt költségeinek általános forgalmi adójával összefüggésben, tekintettel arra, hogy az Átadó közműkiváltással kapcsolatban végzett tevékenysége nem minősül gazdasági tevékenységnek, és az elkészült közmű térítés nélkül kerül átadásra. Az Átadónak nem keletkezik általános forgalmi adó fizetési kötelezettsége a közmű térítés nélküli átadásával kapcsolatosan az Áfa tv. 11. § (1) bekezdése értelmében.
2. Műszaki átadás időpontja (bizonylat kiállításának időpontja): 2019.07.05.
3. A jelen megállapodást aláírók kijelentik, hogy a közműszakasz kiváltására a műszakilag feltétlenül szükséges mértékben került sor és a kiváltás költségei nem haladták meg a szokásos piaci költségeket.
4. Egyéb megjegyzések: Jelen megállapodás tárgyát képező közmű átadás-átvételére a közúti közlekedésről szóló 1988. évi I. törvény 29/E. § (7) bekezdése irányadó.
5. Az Építtető és a Közműszolgáltató, mint tulajdonos kijelentik, hogy jelen megállapodás aláírásával egymással tételesen elszámoltak.

|  |  |
| --- | --- |
|  , 2020. ………… hó …….nap | Budapest, 2020. ………… hó …….nap |
|  |  |
| ……………………….. | ……………………….. | ……………………..Sajgó Tamásfejlesztési és felújítási osztályvezető  | ………………………..Hesz Gáborfejlesztési és felújítási igazgató  |
| Közműszolgáltató | Építtető |

**11.)Napirendi pont**

**A védőnői feladatellátás tárgyában hozott 128/2020 (VI.10.) Pm. számú Határozat II. pontjának visszavonása**

**Előadó: Trencsényi Imre polgármester**

Trencsényi Imre polgármester: A Képviselő-testület a 144/2010 (XI.15) KT. számú határozatával úgy döntött, hogy az iskola védőnői és a területi védőnői szolgáltatási feladatait 2011.01.01. napjától átadja a MEDI-AMB Nonprofit Kft-nek.

Tekintettel azonban arra, hogy a védőnői ellátás központi finanszírozásában változás állt be, 2020. évben már jelentős arányban nem fedezi a védőnői szolgálattal kapcsolatos kiadásokat a NEAK finanszírozása. Ennek elsődleges oka az, hogy jogszabály változás miatt a védőnők jelentős arányú bérfejlesztésben részesültek- s fognak részesülni még további béremelésben az ősz folyamán. Az egyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól szóló 256/2013. (VII. 5.) Korm. rendelet (továbbiakban: Korm. rendelet) módosításra került a 139/2019 (VI.14.) Korm. rendelettel, melynek alapján módosult a védőnői bértábla is.

A MEDI-AMB Nonprofit Kft tájékoztatása alapján 2020. évben azt a tájékoztatást kaptuk, hogy nincs arra lehetőség, hogy a gazdasági társaság által fenntartott védőnői szolgálat finanszírozásban megkapja a bértábla változásából eredő többlet kiadás fedezetét a központi költségvetésből, s önkormányzati fenntartás esetén, mint állami szolgáltató magasabb összegű normatíva támogatás járna a feladat ellátására. Annak érdekében, hogy a feladat ellátásának kiegészítő finanszírozását csökkenthessük, kezdeményeztük a MEDIAMB Nonprofit Kft felé, hogy kerüljön megszüntetésre a területi és iskolavédőnő feladatokra kötött feladat-ellátási szerződés és a veszélyhelyzet fennállása alatt a 128/2020 (VI.10.) Pm. határozattal kezdeményeztük a feladatellátási szerződés módosítását az év közbeni megszüntetés lehetőségének megteremtésére, illetőleg a határozat II. pontjával fel is mondtuk a megállapodást.

A döntés meghozatalát követően Ibrány és Nagyhalász önkormányzata több egyeztetést tartott a védőnői szolgálat visszavétele kapcsán, időközben a végrehajtási, Kormányrendelet is értelmezésre került a NEAK által is, illetőleg a finanszírozást végző hatósággal is felvettük a kapcsolatot. Ezek során megállapítottuk, hogy a MEDI-AMB Nonprofit Kft mégis csak megkapja ugyanazt a kiegészítő finanszírozást, mint egészségügyi szolgáltató, mint amit az önkormányzat is megkapna ezért önkormányzati feladatellátás esetén sem leszünk jogosultak többlet finanszírozásra.. A feladat ellátás helyszínén sem kívánna a két önkormányzat változtatni,- nincs máshol arra alkalmas épület, ingatlan ahol elhelyezhető lenne a szolgálat.

Miután a finanszírozás önkormányzati feladatellátás esetén sem lesz magasabb, és a MEDI-AMB Nonprofit Kft Ibrány és Nagyhalász településeken probléma nélkül látta/látja el a területi és iskolavédőnői feladatokat immár tizedik éve, így a 128/2020. (VI. 10.) számú Pm határozat II. pontjának a visszavonását javaslom.

Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy a A védőnői feladatellátás tárgyában hozott 128/2020 (VI.10.) Pm. számú Határozat II. pontjának visszavonásáról szóló előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**ÖNKORMÁNYZAT KÉPVISELŐ-TESTÜLETÉNEK**

**213/2020. (VIII.31.)) KT. számú**

**h a t á r o z a t a**

**A védőnői feladatellátás tárgyában hozott 128/2020 (VI.10.) Pm. számú Határozat II. pontjának visszavonása - c. napirendi ponthoz**

A K É P V I S E L Ő – T E S T Ü L E T

Visszavonja a MEDI-AMB Nonprofit Kft-vel a területi és iskola védőnői feladatok ellátására megkötött, 2011. január 1. naptól kezdődő feladat-ellátási megállapodás közös megegyezéssel történő megszüntetését kezdeményező 128/2020. (VI. 10.) számú Pm. határozat II. pontját.

UTASÍTJA a polgármestert, hogy a döntésről a MEDIAMB Nonprofit Kft-t értesítse.

Felelős: Trencsényi Imre polgármester

Határidő: azonnal

**12.)Napirendi pont**

**Feladat ellátási megállapodás kötése a Hangtalanokért Állatvédő Egyesülettel a kóbor kutyákkal kapcsolatos önkormányzati feladat ellátására**

**Előadó: Trencsényi Imre polgármester**

Trencsényi Imre polgármester: Az állatok védelméről és kíméletéről szóló 1998. évi XXVIII. törvény (továbbiakban: Törvény) 5. § (1) bekezdése értelmében az állattartó gondoskodni köteles az állat megfelelő és biztonságos elhelyezéséről, szakszerű gondozásáról, szökésének megakadályozásáról.

A Törvény 8.  §-a szerint az ember környezetében tartott állat, valamint a veszélyes állat tulajdonjogával, tartásával felhagyni nem szabad. Az állat elűzése, elhagyása vagy kitétele tilos.

Ha nem ismert a kóborló kutya gazdája, akkor az Önkormányzat feladata a kutya eltávolítása a város utcáiról, köztereiről a Törvény 48/A. § (3)–(4) bekezdése szerint a települési önkormányzat kötelező feladata a település belterületén a kóbor állatok befogása.

Ezt a feladatot teljes értékűen - a tiszarádi gyepmesteri telep bezárása - 2015 óta nem tudtuk megnyugtatóan megoldani. Nem segített a 2016 évben szervezett ivartalanítási akciónk sem olyan mértékben, mint arra számítottunk.

A képviselő-testület 2018-ban döntött arról, hogy az Ibrány és Nagyhalász önkormányzatok ½-1/2 tulajdoni arányú közös ingatlanát átalakítja ebrendészeti teleppé annak érdekében, hogy ott a 2 települési önkormányzat kóbor kutyákkal kapcsolatos feladatait elláthassa. Sajnos az építési munkák igen lassan haladtak, de lassan a végéhez érnek.

Mivel komoly gondot okoztak a városunkban a kóbor kutyák, sok lakossági bejelentés érkezett, de nem találtunk megfelelő megoldást itt Szabolcs megyében, ezért a Hajdú-Bihar megyei Egyek önkormányzatával kötöttünk januárban egy megállapodást, akik több alkalommal is megrendelésre kiszálltak a városban, s vittek el kóbor kutyákat. Ez a szolgáltatás igen drága,- de más alternatíva nem lévén, már ennek is örültünk,- hiszen valamennyire sikerült a városban csökkenteni a kóbor ebek számát. A szolgáltatási díja: kistestű kutya esetén:**10.000 Ft**/db, 25 kg felett, **15.000 Ft**/db, ehhez jön még kutyánként számolva a kiszállás díja, ami **1.000.-Ft.+ szállítási költség 70.-Ft/km/kutya (**a távolság Egyek-Ibrány között: 114 km)  **+** eb befogadása, karantén esetén is: kistestű kutya esetén: **7.874.- forint + ÁFA /darab** nagytestű kutya esetén**: 11.811.- forint + ÁFA /darab.** Átlagos költség kutyánként közel 30.000.-Ft volt.

 A szolgáltatás drága is, s mivel nagy a távolság, s sok településen végzik a feladatot azonnali kijövetelről- amikor a probléma felmerül- nincs is lehetőség. Nem is beszélve arról, hogy reggel korai órákban, vagy délutáni, esti órákban vagy munkaidő után, munkaszüneti napon nem lehet szó a befogásról, pedig sok esetben azonnali intézkedésre lenne szükség, az lenne igazán eredményes.

Mindezen problémák megoldhatóak, ha az Állatvédő Egyesület üzemeltetésébe kerülne az ebrendészeti telep, hiszen ők vállalják, hogy a probléma felmerülése esetén azonnal intézkednek, legyen az kora reggel, késő este, vagy hétvége. Vállalják, hiszen jelenleg is így végzik civil szervezetként a tevékenységüket, azonnal segítve a bajba jutott állatokon.

 Kikötöttük az Egyesülettel kötendő megállapodás tervezetében, hogy kizárólag Ibrány és Nagyhalász településekről és csak közterületről lehet az ebrendészeti telepre beszállítani kóbor ebet. Lehet, hogy a telep 1-2 éves működése után ettől eltekinthetünk majd, de egyenlőre az a cél hogy Ibrány és Nagyhalász közterületeit mentesítsük a kóborló kutyáktól.

Az intézményi gyermekétkeztetés biztosításával az önkormányzat konyháján keletkező ételmaradék,-moslék (engedéllyel) felhasználható az ebrendészeti telepen az állatok élelmezésére.

A kutyák a jogszabályban meghatározott 15 nap karantén után maximum 15 napig maradhatnak a telepen, tehát maximum mindösszesen 1 hónapig. Ezzel azt szeretnénk elérni, hogy a telep 20 kutyás befogadó képességét figyelembe véve évi mintegy 240 db kóbor kutya legyen befogadható, városonként 120-120 darab. Ezzel már jelentősen javíthatunk a 2 város jelenlegi kóbor kutya fertőzöttségén, s javulhatnak a helyi állapotok.

Kérem a képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Haluska András képviselő-testületi tag: Kérném, hogy a 17. pontot egészítsük ki, hogy ne csak az legyen benne, hogy a konyhán, hanem a bölcsődében, és az óvodában keletkezett ételmaradékot is oda szállítjuk. Nekünk le kell jelenteni az ételmaradék hasznosítását.

Kovács Ferenc tanácsnok: A Hangtalanok Egyesülettel volt egyeztetés ugye?

Szennai János GAMESZ –vezetője: A 21. pontban szeretném kérni, hogy ne csak a visszaadáskor adják át rendbe téve, hanem a folyamatosan kötelesek legyenek rendben tartani a telephelyet.

Bakosiné Márton Mária jegyző: Természetesen a megállapodás tervezetet előzetesen egyeztettük az Egyesülettel. Az magától értetődő, hogy folyamatosan rendben tartják a telephelyet.

Trencsényi Imre polgármester: Mi már levonultunk-e már onnan? Nagyhalász teljesítette már a rájuk eső részt?

Szennai János GAMESZ-vezetője: Mi levonultunk, a pótmunkákat is elvégeztük. Nagyhalász legutóbb a kapunyitókat csinálta.

Trencsényi Imre polgármester: Javaslom, hogy kössük meg a Hangtalanokért Állatvédő Egyesülettel a kóbor ebek befogása érdekében a mellékelt feladat-ellátási megállapodást, annak érdekében, hogy az Egyesület a működési engedélyt megkérhesse az Állategészségügyi hatóságtól.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**214/2020. (VIII.31) KT. számú**

**h a t á r o z a t a**

**Feladat-ellátási megállapodás kötése a Hangtalanokért Állatvédő Egyesülettel a kóbor kutyákkal kapcsolatos önkormányzati feladat ellátására**

**c. napirendi ponthoz**

A K É P V I S E L Ő – T E S T Ü L E T

1. Az állatok védelméről és kíméletéről szóló 1998. évi XXVIII. törvény 48/A. § (3)–(4) bekezdésében meghatározott kötelező önkormányzati feladatának ellátása érdekében a mellékelt feladat-ellátási megállapodást köti a Hangtalanokért Állatvédő Egyesülettel (Ibrány, Zrínyi utca 47. adószám: 19166146-1-15) .
2. Felhatalmazza

a polgármestert a feladat ellátási megállapodás aláírására

Felelős: Trencsényi Imre polgármester

Határidő: 2020. szeptember 15.

Melléklet

**Feladatellátási szerződés**

amely létrejött egyrészről Ibrány Város Önkormányzata (adószám: 15732262-2-15 képviseli: Trencsényi Imre polgármester) 4484 Ibrány, Árpád utca 5-7. (továbbiakban: Megbízó),

másrészről A Hangtalanokért Állatvédő Egyesület (4484 Ibrány, Zrínyi utca 47. adószám: 19166146-1-15) képviseli: Szokoli Zoltánné egyesületi elnök) (továbbiakban: Megbízott)

között az alulírott helyen és időben az alábbi feltételekkel:

1. Felek rögzítik, hogy Ibrány Város Önkormányzata és Nagyhalász Város Önkormányzata – a közöttük 2019. februárban létrejött együttműködési megállapodás alapján - közös beruházás keretében valósította meg a 4484 Ibrány, Kói utca 90. szám alatti ebrendészeti telepet. Az ebrendészeti telep ingatlan Ibrány és Nagyhalász Városok közös tulajdona.
2. Megbízó kijelenti, hogy egyetért azzal, hogy a Megbízott a jelen szerződéssel azonos értelmű és tartalmú feladatellátási szerződést kössön Nagyhalász Város Önkormányzatával.
3. Az állatok védelméről és kíméletérő szóló 1998. évi XXVIII. törvény 48/A. § (3) bekezdése alapján a települési önkormányzat kötelező feladata a település belterületén a kóbor állatok befogása.
4. Jelen feladatellátási szerződés a 3. pontban meghatározott önkormányzati feladat civil szervezet által történő ellátása fontosabb körülményeit határozza meg.
5. Megbízó megbízza, Megbízott vállalja az 3. pontban leírt kötelező önkormányzati feladat ellátását.
6. Megbízott vállalja az ibrányi 04/41. helyrajzi számú, a valóságban a 4484 Ibrány, Kói utca 90. szám alatt található ingatlanra èpült ebrendèszeti telepet hatályos magyar ès európai jogszabálynak megfelelően üzemelteti .
7. Megbízott az ebrendészeti telepen kizárólag Ibrány és Nagyhalász Városok Önkormányzatai illetékességi területén lévő közterületekről jelen megállapodás aláírását követően begyűjtött kóbor állatokat tarthatja a 10. pontban meghatározott ideig.
8. A Hangtalanokért Állatvédő Egyesület az alapító okiratában meghatározott feladatait és szolgáltatásait az alapító okiratában meghatározottak szerint látja el, a telepet e szerint kívánja működtetni .
9. Felek kijelentik, hogy az állatok jogainak tiszteletben tartása mellett kívánják működtetni az ebrendészeti telepet. Altatás (az állatok életének elvétele) kizárólag állategészségügyi (súlyosan beteg vagy sérült, gyógyíthatatlan állatok esetében) okból, a Megbízott képviselőjének kérése esetén lehetéséges.
10. Az begyűjtött állatok 15+15 napot tartózkodhatnak az ebrendészeti telepen.
11. Megbízó vállalja, hogy a Megbízott által rendelkezésre bocsátott elektronikus dokumentumok (fotók, leírás) alapján saját honlapján közzéteszi az örökbefogadható ebek ismertetését.
12. Megbízott köteles a tevékenység végzéséhez szükséges hatósági engedélyek beszerzésére, szerződések megkötésére, a jogszabályokban előírt nyilvántartások vezetésére, a közüzemi mérők (víz, áram) átírására, s az üzemeltetés során felmerülő költségek megfizetésére.
13. Megbízott a feladatellátás keretében köteles a közterületen található kóbor ebek befogására, a környezetük tisztán tartására, nyilvántartások, dokumentációk vezetésére, szükség esetén orvosi ellátására.
14. Megbízott viseli a tevékenységhez kapcsolódó valamennyi költséget, így különösen a közüzemi költségeket, az állatok tartásával, egészségügyi ellátásával kapcsolatos költségeket, az állati eredetű hulladék elszállításának és megsemmisítésének költségeit. Az állati eredetű hulladék kezelése és elszállítása kizárólag az ebrendészeti telepen elhullott állatokra korlátozódik.
15. Megbízó a feladat ellátásához 2020. évben támogatást ad Megbízottnak az Önkormányzati költségvetésből, melynek összege 300.000.- Ft/hó azaz: Háromszázezer Forint/hó. Az önkormányzati havi támogatás összege 2021. évtől a 2020. évi kiadások, bevételek és a gazdálkodás ismeretében változik. Ibrány Város Képviselő-testülete a költségvetési rendeletében határoz az aktuális évi támogatás összegéről. (A rendelet meghozataláig az előző évben juttatott havi összeget juttatja havonta Megbízottnak.) A támogatás összege a Megbízott kérelme (melyet a Megbízott adott évi tervezett költségvetése, és a megelőző év beszámolója támaszt alá) alapján kerül meghatározásra.

Megbízó kijelenti, hogy jelen szerződés alapján a kötelező feladat ellátásához, az ebrendészeti telep fenntartásához szükséges teljes összeg legalább felét Megbízott rendelkezésére bocsájtja havi rendszerességgel előre, az adott hónap ötödik napjáig. (A feladat ellátásához és az ebrendészeti telep fenntartásához szükséges összeg másik felét Nagyhalász Város Önkormányzata juttatja Megbízott részére.)

A támogatás összegének felhasználásáról a megbízott köteles tételesen számlákkal alátámasztva elszámolni.

1. A 15. pontban meghatározott támogatási összeg az ebrendészeti telep jelenlegi befogadóképességével került megállapításra. Amennyiben az ebtelep későbbi fejlesztése következtében a telep befogadóképessége bővül, úgy felek jelen megállapodást felülvizsgálják, s azt szükség szerint módosítják.
2. Megbízó az önkormányzati fenntartású konyhában keletkező ételmaradékot az ebrendészeti telepen történő felhasználásra (oda kiszállítva) biztosítja a konyha üzemelési napjain.
3. Megbízott elfogadja azt, hogy a Megbízónak joga van ellenőrizni jelen szerződésben rögzített Megbízotti kötelezettségei teljesítését, betekinthet a könyveibe, nyilvántartásaiba, helyszíni bejárást tarthat, felvilágosítást, tájékoztatást kérhet. Megbízó az észrevételeiről, javaslatairól írásban tájékoztatja Megbízottat.
4. Jelen szerződést 2020. augusztus 1. napjától határozatlan időre jön létre, melyet bármelyik fél 3 hónapos felmondási határidővel a hónap utolsó napjára írásban indokolás nélkül felmondhat.
5. Rendkívüli felmondás:
* Megbízó részéről:
* amennyiben nem Ibrány és Nagyhalász közigazgatási területéről kerül kóbor állat befogadásra a telepre,
* az ebrendészeti telep működtetése során az önkormányzat bejelentése ellenére 15 napon belül nem kerül befogásra Ibrány közterületén lévő kóbor eb,
* Megbízott 30 napon túl is az ebrendészeti telepen tartja a befogott kóbor ebet,
* Megbízott jelen megállapodásban foglaltaknak rá irányadó - fentiekben nem nevesített - szabályait felhívás ellenére ismételten megszegi.
* Megbízott részéről:
* Megbízó részéről a megállapított költségvetési támogatás a befogadott és jóváhagyott elszámolás ellenére határidőben nem kerül megfizetésre.
1. A szerződés megszűnése esetén Megbízott köteles az ingatlant átvételkori eredeti állapotnak megfelelő: karbantartott, felújított állapotban visszaadni a Megbízónak. A Megbízó tudomásul veszi, hogy az egyesület nonprofit szervezet melynek költségvetési adatai mindenkor nyilvánosak ezért üzleti titoktartásra nem kötelezhető.
2. A felek a szerződéssel kapcsolatban felmerülő vitás ügyeket elsősorban tárgyalások útján rendezik. Amennyiben ez nem vezet eredményre, úgy kikötik a Nyíregyházi Járásbíróság kizárólagos illetékességét.
3. Szerződő felek jelen szerződést átolvasták, értelmezték és akaratukkal mindenben egyezőnek találták.

Ibrány, 2020. ..…

|  |  |
| --- | --- |
| **Trencsényi Imre**polgármester | **Szokoli Zoltánné** egyesületi elnök |
| megbízó | megbízott |

**13.)Napirendi pont**

**Ipari park fejlesztése Ibrányban 2” tárgyú közbeszerzési eljárásban beérkezett ajánlatok értékelése, az eljárás lefolytatásával összefüggő döntés meghozatala**

**Előadó: Közbeszerzési Bizottság elnöke**

Trencsényi Imre polgármester: Felkérem Kovács Ferenc urat, a Közbeszerzési Bizottság elnökét, hogy ismertesse az előterjesztést a Képviselő-testület tagjaival.

Kovács Ferenc Közbeszerzési Bizottság elnöke: Ibrány Város Önkormányzata 2020. július 23-án „Ipari park fejlesztése Ibrányban” tárgyban a Kbt. 115. § (1) nyílt eljárás alapján lefolytatandó közbeszerzési eljárást indított a TOP-1.1.1.-15-SB1-2016-00014 azonosítószámon nyilvántartott projektekhez kapcsolódóan. A beérkezett ajánlatokat a Bíráló Bizottság értékelte, s az alábbi döntési javaslatot fogalmazta meg a Közbeszerzési Bizottság részére, aki a döntési javaslatot megtárgyalta, és változatlan formában a Képviselő-testület részére terjeszti a saját forrás biztosítására vonatkozó rendelkezésekkel kiegészítve, amely az előterjesztésben részletesen olvasható

A Közbeszerzési Bizottság egyhangúlag javasolja a Képviselő-testületnek, hogy nyilvánítsa a közbeszerzési eljárást az 1. részajánlat tekintetében eredményesnek.

A Közbeszerzési Bizottság egyhangúlag javasolja a Képviselő-testületnek, hogy amennyiben a 4. pontban szereplő kiegészítő saját forrás rendelkezésre áll nyilvánítsa a közbeszerzési eljárást az 2. részajánlat tekintetében eredményesnek.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az Ipari park fejlesztése Ibrányban 2” tárgyú közbeszerzési eljárásban beérkezett ajánlatok értékelése, az eljárás lefolytatásával összefüggő döntés meghozataláról szóló előterjesztést a határozat-tervezet szerint fogadjuk el.

Mivel közbeszerzésről van szó, ezért a képviselő-testület tagjainak név szerint kell szavazniuk. A hatályos SzMSz rendeletünk 14.§ (3) bekezdése alapján a név szerinti szavazás gyakorlati lebonyolítását a jegyző végzi. Felkérem a jegyzőt a név szerinti szavazás lefolytatására.

Bakosiné Márton Mária jegyző: Kérem a képviselőket, hogy a nevük elhangzása után felállva, „igen”, „nem” vagy „tartózkodom” kifejezéssel jelezzék az álláspontjukat az előterjesztésről és határozati javaslatról.

* Tóth Balázsné: igen
* Haluska András: igen
* Szabó P. Judit: igen
* Tábori Tibor: igen
* Kovács Ferenc: igen
* Márkus Ferenc: igen
* dr. Szegedi Tibor Zsolt: igen
* Kulcsár Béla: igen
* Trencsényi Imre: igen

A Képviselő-testület a javaslatot név szerinti szavazást követően 9 igen szavazattal elfogadta, és az alábbi határozatot hozta:

**A15**

**IBRÁNY VÁROS KÉPVISELŐ-TESTÜLETÉNEK**

**215/2020. (VIII.31.) KT. Számú**

**H a t á r o z a t a**

**„Ipari park fejlesztése Ibrányban” tárgyú közbeszerzési eljárásban beérkezett ajánlatok értékelése, az eljárás lefolytatásával összefüggő döntés meghozatala – című napirendi ponthoz**

A K É P V I S E L Ő –T E S T Ü L E T

A közbeszerzési eljárásban résztvevő Bíráló Bizottság és Közbeszerzési Bizottság eljárás értékelésére és az eljárás lezárására irányuló döntés meghozatalára vonatkozó javaslatát, illetve a Pénzügyi Bizottság saját forrás rendelkezésre bocsátására irányuló javaslatát figyelembe véve ***név szerinti szavazással*** egyhangúlag a következő határozatot hozta:

1. A Közbeszerzési Bizottság egyhangúlag javasolja a Képviselő-testületnek, hogy az „Ipari park fejlesztése Ibrányban” tárgyú Kbt. 115.§ (1) bekezdése szerinti közbeszerzési eljárásban az 1. részajánlat tekintetében érvényesnek nyilvánítja a Gara-Ép-Ker Kereskedelmi és Szolgáltató Kft.(4472 Gávavencsellő, Szabadság út 1/A), a Nyír-SL Kft. (4400 Nyíregyháza, Belső körút 47/A.) és a Top-Projekt Kereskedelmi és Szolgáltató Kft. (4467 Szabolcs, Tiszafolyó út 17.) ajánlatát.
2. A Közbeszerzési Bizottság egyhangúlag javasolja a Képviselő-testületnek, hogy az „Ipari park fejlesztése Ibrányban” tárgyú Kbt. 115.§ (1) bekezdése szerinti közbeszerzési eljárásban az 2. részajánlat tekintetében érvényesnek nyilvánítja a Gara-Ép-Ker Kereskedelmi és Szolgáltató Kft.(4472 Gávavencsellő, Szabadság út 1/A), a Nyír-SL Kft. (4400 Nyíregyháza, Belső körút 47/A.) és a Top-Projekt Kereskedelmi és Szolgáltató Kft. (4467 Szabolcs, Tiszafolyó út 17.) ajánlatát
3. Az 1. részajánlat esetén a Gara-Ép-Ker Kereskedelmi és Szolgáltató Kft. (4472 Gávavencsellő, Szabadság út 1/A) által benyújtott legjobb ár-érték arányú ajánlatban szereplő ajánlati ár (nettó 35.741.550 Ft + 9.650.219 Ft Áfa = bruttó 45.391.769 Ft) és a becsült érték (nettó 38.803.070 Ft + 10.476.829 Ft Áfa bruttó 49.279.899 Ft).
4. A 2. részajánlat esetén Gara-Ép-Ker Kereskedelmi és Szolgáltató Kft. (4472 Gávavencsellő, Szabadság út 1/A) által benyújtott legjobb ár-érték arányú ajánlatban szereplő ajánlati ár (nettó 29.677.700 Ft + 8.012.979 Ft Áfa = bruttó 37.690.679 Ft), becsült érték (nettó 20.001.914 Ft + 5.400.517 Ft Áfa bruttó 25.402.431 Ft) különbözetét (**bruttó** **12.288.248 Ft) –** amennyiben lehetséges a rendelkezésre álló tartalékkal csökkentve(rendelkezésre álló tartalék: bruttó 5.000.000 Ft) - saját erőből biztosítsa Ibrány Város Önkormányzata 2020. évi költségvetése terhére.

|  |  |  |  |
| --- | --- | --- | --- |
| Legjobbár-érték ajánlat | Ajánlat bruttó összege | Rendelkezésre álló pályázati forrás | Szükséges önerő (bruttó) |
| 1. részajánlat
 |  |  |  |
| Gara-Ép-Ker Kft. | 45.391.769 | 49.279.899 | -3.888.130 |
| 1. részajánlat
 |  |  |  |
| Gara-Ép-Ker Kft. | 37.690.679 | 25.402.431 | 12.288.248 |
| Projekt megvalósításához szükséges önerő: | 8.400.118 |
| Rendelkezésre álló tartalék: | 5.000.000 |
| **Saját forrásként biztosítandó:** | **3.400.118** |

Ibrány Város Önkormányzata bruttó 3.400.118 Ft. többletforrási igényt nyújt be a Közreműködő Szervezet felé. Az igény elbírálásáig a bruttó 3.400.118 Ft.-ot Ibrány Város Önkormányzata, saját forrás terhére biztosítja.

1. A közbeszerzési eljárás nyertesévé az 1. részajánlat tekintetében a Gara-Ép-Ker Kereskedelmi és Szolgáltató Kft. (4472 Gávavencsellő, Szabadság út 1/A.)-t nyilvánítsa, s mint nyertes ajánlattevővel a Gara Ép-Ker Kereskedelmi és Szolgáltató Kft. (4472 Gávavencsellő, Szabadság út 1/A)-vel kössön a vállalkozási szerződést **nettó 35.741.550 Ft** összegben, az Ajánlattételi felhívásban és Ajánlati dokumentációban foglalt finanszírozási feltételek mellett, tekintettel arra, hogy az ajánlatok bírálati szempontja a legjobb ár-érték és a Gara-Ép-Ker Kereskedelmi és Szolgáltató Kft. (4472 Gávavencsellő, Szabadság út 1/A) nyújtotta a Bíráló Bizottság értékelése alapján a legjobb ár-értékű ajánlatot.
2. A közbeszerzési eljárás nyertesévé a 2. részajánlat tekintetében tekintetében a Gara-Ép-Ker Kereskedelmi és Szolgáltató Kft. (4472 Gávavencsellő, Szabadság út 1/A.)-t nyilvánítsa, s mint nyertes ajánlattevővel a Gara Ép-Ker Kereskedelmi és Szolgáltató Kft. (4472 Gávavencsellő, Szabadság út 1/A)-vel kössön a vállalkozási szerződést **nettó 29.677.700 Ft** összegben, az Ajánlattételi felhívásban és Ajánlati dokumentációban foglalt finanszírozási feltételek mellett, tekintettel arra, hogy az ajánlatok bírálati szempontja a legjobb ár-érték és a Gara-Ép-Ker Kereskedelmi és Szolgáltató Kft. (4472 Gávavencsellő, Szabadság út 1/A) nyújtotta a Bíráló Bizottság értékelése alapján a legjobb ár-értékű ajánlatot.
3. A határozat 1-6. pontjában foglaltak figyelembevételével az „Ipari park fejlesztése Ibrányban” tárgyú közbeszerzési eljárást az 1. és 2. részajánlat tekintetében is eredményesnek nyilvánítja.

**Utasítja a jegyzőt** a határozatban foglalt döntés kihirdetéséről.

**Felelős:** Bakosiné Márton Mária jegyző

**Határidő:** azonnal

**Felhatalmazza a polgármestert** aGara-Ép-Ker Kereskedelmi és Szolgáltató Kft. (4472 Gávavencsellő, Szabadság út 1/A) -vel történő Vállalkozási Szerződés megkötésére az 1. és 2. részajánlatra vonatkozóan.

**Felelős:** Trencsényi Imre polgármester

**Határidő:**

**14.)Napirendi pont**

**Támogatási kérelem benyújtásának az elhatározása a Magyarország 2020. évi központi költségvetéséről szóló 2019. évi LXXI. törvény  3. sz. melléklet I. 9. pontban szereplő  települési önkormányzatok rendkívüli önkormányzati támogatására vonatkozóan**

**Előadó: Trencsényi Imre polgármester**

Trencsényi Imre polgármester: Az önkormányzatunk nehéz anyagi helyzetére, működőképességének megőrzésére, illetve az önkormányzat kötelező feladatai zavartalan ellátásának biztosítására javaslom a Képviselő-testületnek, hogy kérelmet nyújtsunk be a Magyarország 2020. évi központi költségvetéséről szóló 2019. évi LXXI. törvény  3. sz. melléklet I. 9. pontban szereplő  települési önkormányzatok rendkívüli önkormányzati támogatásának igénylésére vonatkozóan.

Az Önkormányzat és intézményei működéséhez kapcsolódóan 12.666.985 Ft közüzemi díj és egyéb tartozás áll fenn, melynek finanszírozására a központi költségvetésből kapott támogatás, illetve az Önkormányzat és intézményei saját bevétele nem nyújt fedezetet. Ezen költségek jelentős többletkiadást jelentenek az Önkormányzatunk számára.

Az előterjesztést megtárgyalta a Képviselő-testület Pénzügyi Bizottsága. Felkérem Tóth Balázsnét, a Bizottság elnökét, hogy mondja el véleményüket az előterjesztéssel kapcsolatban.

Tóth Balázsné Pénzügyi Bizottság elnöke: A Bizottság a napirendi pontot megtárgyalta, melynek alapján azt elfogadásra javasolja a Képviselő-testület részére.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Mit jelent az igazgatási és kulturális költség? Nem tudom milyen költségeket takar pontosan?

Dóka Zoltán pénzügyi iroda-vezető: Meg kell nézni a kormány szándékot, hogy miről van szó. Az a célja, hogy az önkormányzati rendszer működőképes maradjon. Az önkormányzati rendszernek egyik fő szempontja az igazgatás.

Kovács Ferenc tanácsnok: Az igazgatási eljárásra kapják az önkormányzatok a fejkvótát. A kulturális összeg pedig arra megy ki, amit mi, a Képviselő-testület megszavazunk.

Kulcsár Margit költségvetési csoportvezető: Igazgatási feladatkörbe nagyon sok minden beletartozik. Igen., kapunk normatív támogatást, de ez a legtöbb esetben nem elegendő. Kulturális költségbe tartoznak olyan kiadások, amelyeket nem fedez a normatíva.

Dóka Zoltán pénzügyi iroda vezető: Van egy pontosan meghatározott értelmezési szöveg, amelyben pontosan fel van sorolva, hogy melyek azok a kiadások amelyek belevehetők, és melyek azok, amelyek nem vehetők bele. Ez alapján pakoltuk össze az elmúlt hetekben azt ami kérhető a támogatásból. Nagyon szigorú szűrőn mennek keresztül ezek a számlák. Ez a támogatás arra való, hogy a működőképességünket megőrizzük. A járványhelyzet nagyon –nagy kiadásokat eredményezett, amivel nem számoltunk tavalyi évben.

Trencsényi Imre polgármester: Javaslom a Képviselő-testületnek, hogy a Támogatási kérelem benyújtásának az elhatározása a Magyarország 2020. évi központi költségvetéséről szóló 2019. évi LXXI. törvény  3. sz. melléklet I. 9. pontban szereplő  települési önkormányzatok rendkívüli önkormányzati támogatásáról szóló előterjesztést a határozat-tervezetnek megfelelően fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**A15**

**IBRÁNY VÁROS KÉPVISELŐ TESTÜLETÉNEK**

**216/2020. (VIII.31.) KT. sz.**

**H a t á r o z a t a**

**Támogatási kérelem benyújtásának az elhatározása a Magyarország 2020. évi központi költségvetéséről szóló 2019. évi LXXI. törvény  3. sz. melléklet I. 9. pontban szereplő  települési önkormányzatok rendkívüli önkormányzati támogatására vonatkozóan**

 A   K É P V I S E L Ő – T E S T Ü L E T

Ibrány Város Önkormányzata működőképességének megőrzése, valamint az Önkormányzat

* igazgatási
* kulturális
* településüzemeltetési feladatainak zavartalan ellátásának biztosítása érdekében

a belügyminiszter és pénzügyminiszter által a Magyarország 2020. évi központi költségvetéséről szóló 2019. évi LXXI. törvény 3. melléklet I. 9. pont szerinti forrás terhére meghirdetett pályázati kiírásra 12.666.985 Ft összegű támogatási igény benyújtását határozza el.

**Utasítja** a polgármestert és a jegyzőt a támogatási igény benyújtására.

Felhatalmazza a polgármestert, hogy a Magyar Államkincstár Államháztartási irodájával történő egyeztetést követően a pontos összegben történt esetleges változások ismertében a támogatási kérelem benyújtására.

Felelős: Trencsényi Imre polgármester és Bakosiné Márton Mária jegyző

Határidő: 2020. szeptember 30.

**E g y e b e k**

**Az eladásra felkínált Ibrány, Nagy Imre utca 23. sz. alatti ingatlan megtárgyalása**

**Előadó: Trencsényi Imre polgármester**

Trencsényi Imre polgármester: Az Ibrány, Nagy Imre u. 23. sz. alatti **826 hrsz-ú**, 1100 m2 nagyságú, kivett: lakóház, udvar megnevezésű ingatlan résztulajdonosa **Kanyári Józsefné** 3300 Eger, Csokonai Mihály u. 34. I/4. sz. alatti lakos felajánlotta megvételre Ibrány Város Önkormányzata részére az ő és testvére tulajdonában lévő ingatlanukat.

Az ingatlan vételárát többszöri tárgyalás eredményeként **2,5 M** forintban határozta meg. Az ingatlan elhunyt édesanyja özvegyi jogával terhelt.

Ezt a jogot egy halotti bizonyítvánnyal le lehet töröltetni az ingatlan-nyilvántartásból.

Amennyiben a megvásárlás mellett döntünk, akkor a vételárért kapunk egy 80 m2 nagyságú, vályogépítésű 2 szoba, konyha, spájz, előszoba felújításra szoruló lakóházat. Az ingatlanon melléképület nem található.

Mint tudjuk városunkban nagy számú lakásigénylőt tartunk nyilván. Az ingatlan megvásárlása esetén szociális bérlakásként tudnánk hasznosítani.

Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

* Kérdés, hozzászólás nem hangzott el.

Trencsényi Imre polgármester: Javaslom a Képviselő-testületnek, hogy a Nagy Imre 23. szám alatti ingatlan vásároljuk meg a tulajdonostól a felajánlott 2.5 millió forint vételárért, mivel az ingatlan szociális bérlakásként tudnánk hasznosítani.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**217/2019. (VIII.31.) KT. sz.**

**h a t á r o z a t a**

**Az eladásra felkínált Ibrány, Nagy Imre u. 23. sz. alatti ingatlan megtárgyalása**

**című napirendi ponthoz**

A K É P V I S E L Ő – T E S T Ü L E T

1. a **Kanyári Józsefné** 3300 Eger, Csokonai Mihály u. 34. I/4. sz. alatti lakos által felkínált, ő és testvére tulajdonában 1/2-1/2 arányban lévő Ibrány, Nagy Imre u. 23. sz. alatti **826 hrsz-ú**, 1100 m2 nagyságú, kivett: lakóház, udvar megnevezésű ingatlan **megvásárlását határozza el** a megtekintett állapotban a kölcsönösen kialkudott **2,5 M** forint vételárért.
2. Utasítja a jegyzőt, hogy a döntésről értesítse a tulajdonost, valamint gondoskodjon a kisajátítást pótló adásvételi szerződés előkészítéséről.

Határidő: értesítésre: 2020. szeptember 10, ill. adásvételi szerződés elkészítésére: 2020. szeptember 20.

Felelős: Bakosiné Márton Mária jegyző.

1. Felhatalmazza a polgármestert és a jegyzőt az adásvételi szerződés aláírására.

Határidő: 2020. szeptember 20.

Felelős: Trencsényi Imre polgármester és Bakosiné Márton Mária jegyző

**Közérdekű bejelentések**

Dr. Szegedi Tibor Zsolt alpolgármester: A lejárt határidejű előterjesztésben van szó a beszámolóban, a GAMESZ nevének a megváltoztatásáról. Olvasom, hogy javaslat nem érkezett, de most itt vagyunk, gondolkozhatnánk rajta.

Kerékpárút mellett a lefolyók széle töredezik máris lefelé, pedig az átadás még csak nem régen volt.

Kovács Ferenc tanácsnok: Ez szóba került már előző rendkívüli ülésen is. Egy év múlva lesz egy bejárás, és a garanciális javítások között szerepelni fog a lefolyók javítása is.

Dr. Szegedi Tibor Zsolt alpolgármester: Minden testületi ülésen szóba kerül a Kossuth utcán parkolás is, most is szóvá tenném, vasárnap mentem végig azon az utcán, és a megállni tilos tábla után végig az utcán parkoltak az autók. A tiltó táblának jó lenne érvényt szerezni. A megállni tilos tábla kihelyezése óta, igazából érdemben nem történt semmi. Minden utcára jellemző, de a Kossuth utca azért is veszélyes, mert mindkét oldalon pakolnak az autók, és az egyik oldalon járda is van.

Szűcs István Tibor Rendőrőrs parancsnok: Folyamatosan járunk arra, figyelmeztetünk, szankciót is alkalmazunk, aminek sajnos csak néhány napig van eredménye. Holnap kezdődik az iskola is, ott is mindig gond a parkolás, nem lesz egyszerű betartatni.

Köszönöm a jelentést, fokozottan figyelünk ezután is a problémás utcákra.

Szabó P. Judit képviselő-testületi tag: Mi éjszaka is ezt tapasztaljuk, hogy ugyanúgy állnak az autók, csak az ingatlanok előtt, senki nem áll be az udvarra. Nem lehetne meghatározni, hogy egy ingatlan előtt csak egy autó állhat kint?

Dr. Szegedi Tibor Zsolt alpolgármester: Bódi Tibor jelen van a Roma Kisebbségi Önkormányzat képviseletében. Kérnénk, hogy segítsen abban, hogy tudatosítsák az ott lakókban, hogy amellett, hogy szabályellenes a megállni tilos tábla után megállni, rendkívül balesetveszélyes az, hogy az út szélén parkolnak. Vagy esetleg el kellene gondolkodnunk azon, korábban is volt már arról szó, hogy elkerülő utat építünk, hogy kikerülje azt az utcát a megnövekedett autósforgalom.

Bódi Tibor Roma Nemzetiségi Önkormányzat képviseletében: Mi már körbe szóltunk, hogy változott a forgalmi rend, de nem veszik komolyan. Az autók száma pedig mindig változik, mivel üzletelnek vele, így egyik nap egy autó áll kint, másnap lehet, hogy hat.

Szoboszlai Ildikó Gyermekjóléti és Családsegítő Szolgálat vezetője: Hagy szóljak Bódi Tibor védelmében, mert ezzel mi is mindennap szembesülünk. Hiába mondunk bármit, süket fülekre talál.

Kovács Ferenc tanácsnok: Ez a Kossuth utcán nehezebben, de mellékutcákon megoldható lenne, egyirányúsítással. Nem csak a Kossuth utca veszélyes ebből a szempontból, nagyon sok utca van.

Tábori Tibor tanácsnok: Azzal, hogy a Kossuth utcán egy elkerülő forgalommal kiiktatjuk a megnövekedett gépjármű forgalom alól, attól a probléma még nem oldódik meg. Ne abban gondolkodjuk, hogy eldugjuk a világ elől.

Dr. Szegedi Tibor Zsolt alpolgármester: Nem eldugnánk, hanem a forgalom elterelésével a nagy forgalmú utat felszabadítjuk.

Trencsényi Imre polgármester: Szeretném megköszönni a Rendőrségnek, Polgárőrségnek, mindenkinek aki a kerékpárverseny lebonyolításához szükséges segítséget.

Most pedig egy hosszabb szünetet rendelek el, mert Dr. Vinnai Győző képviselő úr ígérte, hogy ideér.

S z ü n e t

Trencsényi Imre polgármester: Folytatjuk tovább a testületi ülésünket. Tisztelettel köszöntöm körünkben Dr. Vinnai Győzőt, térségünk országgyűlési képviselőjét. Szeretném neki megköszönni, hogy elfogadta a meghívásunkat a képviselő-testületi ülésünkre, és az azt követő ünnepségünkre is. Mint ahogy azt is megköszönöm neki, hogy itt volt a múlt héten a kerékpárverseny megnyitóján is. Mindig nagyon örülök, hogy ha Ibrányban jár, hiszen mindig szívesen látjuk. Mielőtt megkérném őt, hogy ossza meg velünk gondolatait, én csak nagyon röviden, annyiban szeretném kérni az ő támogatását, hogy a jövőben is a lehetőségeihez képest támogassa Ibrányt, támogassa az itt élő embereket. Közös érdekünk az, hogy ez a település a jövőben is tovább épüljön és szépüljön, ezzel kapcsolatos terveinket, fejlesztési elképzeléseinket nyilván folyamatosan egyeztetjük. Az aktuális lehetőségeket szeretnénk majd megragadni, összhangban természetesen a megyei és kormányzati fejlesztési koncepcióval, tehát egy kérésem van felé, hogy a jövőben is Ibránynak próbáljon segíteni. Át is adom neki a szót, és megkérem, hogy ossza meg velünk gondolatait.

Dr. Vinnai Győző Országgyűlési Képviselő: Szeretném megköszönni, hogy találkozhatunk. Rendkívüli helyzetben vagyunk, és úgy tűnik, hogy ez nem néhány hónapig fog tartani, ezért az együttműködés formáit, alapjait meg kell erősíteni, mert nem egy normális helyzet van, hanem azt gondolom, hogy a vírus velünk fog élni, és amíg nincs védőoltás, nincs vakcina, addig mindenféle korlátozás várható. Aki külföldről jön haza mint magyar állampolgár, akkor 14 napig karanténba megy, vagy a két tesztet megcsináltatja saját költségén, és akkor mehet közösségbe. Óvatosságot kérünk, vigyázzunk egymásra, és meglátjuk, hogy milyen intézkedéseket kell hozni. De elég rugalmas a kormány, úgy látom, hogy szinte mindennap az Operatív Törzs ülésezik, a Kormány szükség szerint ülésezik, és én mindig figyelek arra, mint egyéni országgyűlési képviselő, mint kormányparti képviselő, hogy ezeket az intézkedéseket betartsuk. Rendkívüli a helyzet, a magyar történelem sok ilyen rendkívüli helyzetet hozott már, és ahogy szokták mondani, hogy bajban ismerszik meg a barát. Nem akarok történelmi előadást tartani, de ha azt nézem, hogy Széchenyi nem a saját hasznát nézte, és saját közvagyonából tett felajánlást az Akadémiára, vagy Kossuth Lajos aki alkotmányos formákat követte, vagy éppen Deák Ferencre, aki a Kiegyezést készítette elő, egy kicsit itt is úgy érzem magam, hogy egy közjogi kiegyezést kell előkészíteni. Nézzük, hogy az együttműködésnek én hogy látom a feltételeit, és aztán bárki elmondhatja a véleményét. Polgármester Úrnak jeleztem is, hogy Nekem fontos a település, fontos Ibrány, szépen fejlődött az elmúlt ciklusban, határvonalon vagyunk, mert kezdődik egy új uniós ciklus 2021. januárjától, 2021 elejétől lehet pályázni, vagyis pontosan még nem tudom, de egyet már tudok, ma volt a megyei közgyűlés, ahol a területi operatív program 2. részében, a TOP 2-ben, gyakorlatilag a megyének egy nagyon komoly szerepe lesz. Már lehet tudni, hogy együtt lesz a megyei forrás, nem lesz külön megyeszékhely és megye, mert korábban, ebben a ciklusban Nyíregyháza külön forrásokat kapott a TOP-on belül, most együtt lesz, tehát, magyarul, nagyon oda kell figyelnünk, mert mindenki ebben az uniós forrásban lesz: kisvárosok, falvak, megyeszékhely, és a megye fogja ezt koordinálni. Van egy tervezési szakasz, ez elindult, és van egy operatív szakasz, ez akkor kezdődik, 2021. elején, amikor pontosan megvannak az uniós költségvetési pénzek. Amit most becsülettel erről mondani tudok az az, hogy úgy tűnik, hogy nem lesz kevesebb pénzünk, mert ugye az összköltségvetés úgy 10-12 %-al kevesebb lesz, de ha minden igaz nem lesz kevesebb az a pénz ami ide jut mint az előző ciklusban de ha valamivel kevesebb is lesz, akkor is a területi operatív programok közül ugyanannyi pénzzel lehet számolni. Még pontosan nem tudjuk, de az előző 7 éves ciklusban 90 milliárd forint volt a megyei TOP-os forrás, és mintegy 30 milliárd volt Nyíregyházáé.

Tehát mintegy 120 milliárd forint volt, amit uniós pályázatra be lehetett adni a megye területéről, illetve Nyíregyháza területéről. Ez csak az uniós forrás, emellett még vannak hazai források, emellett még van egy komoly kisvárosi program előkészítve, ami csúszásban van éppen a koronavírus járvány miatt, szakmailag már van egy anyag, ezt meg kell beszélni az önkormányzati szövetségeknek, és utána kerülhet a kormány elé. Tehát én azt szeretném mondani, hogy az együttműködésre nyitott vagyok, értékek mentén mehet ez az együttműködés, és felsorolnám az értékeket:

Család: azt akarjuk, hogy Ibrány lakossága ne csökkenjen. Népességmegtartó ereje van.

Hogy talán a fiatalok is itt képzeljék el a jövőt, körbesétáltam, nem olyan rossz hely ez. A másik, ha itt képzelik el a jövőt, kettő dologra biztos szükség van, munkalehetőségre, és lakhatásra.

Tehát képesek legyenek megvenni egy telket, vagy CSOK-ból építeni, vagy hátrányos helyzetűeket segítjük kormányzati szinten, önkormányzati szinten. Tehát a munkahely, és a lakhatás.

Természetesen a hozzáférés is fontos. Ma tanévnyitón voltam, és az oktatás hozzáférésről beszéltem. Úgy látom, hogy Ibrányban is történt egy lépés, mert az iskolarendszert megnéztem, egyrészről hozzáférés az oktatáshoz, az alapképzéshez, sőt Ibrányban középfokú oktatás is folyik, ez nagyon lényeges egy járási központ esetében, majdnem-hogy feltétel.

Végül, az egészségügyhöz való hozzáférés.

Az infrastruktúrára azért nem térnék ki, mert szerintem a következő ciklusba lehet még pótolni infrastrukturális elmaradásokat, de inkább innováció, inkább gazdaság fejlesztés lesz a hangsúly. Persze tudom, a körzetemben itt is, máshol is nagy gond az utak járták állapota, ezek fontos dolgok, de én azt gondolom, az agrárgazdálkodók segítése, vállalkozók segítése fontos, és inkább a humán tőke, az ember legyen a fontos. Szerintem ezek az ibrányi testületben is vállalhatók ezek az értékek, mert azt gondolom, akkor tudunk együttműködni, ha értjük egymást. Még egy dolgot írtam ide magamnak, és mint oktatási szakember, ha ilyen nagyképűen fogalmazhatok, ugye a parlament szakbizottságának tagja vagyok, a kulturális, sportügyek, oktatási és média ügyek tartoznak, továbbtanulás, szakképzés, a diploma a kulcsfontossági a fiatalok számára. Ebben benne van a digitális tér, benne van a szakmai tudás, most mondok önöknek egy példát. Mérnökök ha végeznek, rögtön el tudnak helyezkedni a szakmában. Mérnök munkanélküli szinte nincs is. De egyébként, hogyha megnézem a járási munkanélküliségi adatok, és annak összetételét, most az ibrányi nincs annyira a fejemben, mert legutóbb Tiszavasváriban jártam-, a járvány előtti helyzetről beszélünk, a diplomás munkanélküliség, olyan 2%-os. Tehát lehet látni, hogy a képzettség, a diploma, az átadható, konvertálható tudás, az véd a munkanélküliségtől. Utána jön a szakképzettség, és a legnagyobb aránnyal a 8 általánossal rendelkezők, vagy azt el nem végzettek körében jellemző a munkanélküliség. Azt tudjuk, hogy és persze ezekkel a társadalmi csoportokkal is foglalkozni kell, és ezekre vannak is programok. Az együttműködésben még egy dolgot szeretnék mondani, hogy ugye a helyi képviselő-testület mellett, mivel járás székhely, itt van a járási hivatal, amely én úgy tudom, hogy nagyon jól végzi a munkáját, - tájékozódtam egy kicsit-, most ez nem direkt szembe dicséret, mert egyébként is elmondom, mert a hatósági ügyekben nincs lemaradás, megfelelő paktumok mennek, úgyhogy én úgy érzem, hogy egy jó ember vezeti ezt a hivatalt, aki ért is hozzá, aki emberileg is oda teszi magát, és jó csapata van, úgy hogy vele is kell az együttműködést erősíteni ebből a szempontból. A tankerület, az oktatás szerintem az egyik legfontosabb kérdés.

A tankerület mellett a pályázatok fontosak, Polgármester úrnak, és alpolgármester úrnak hívom fel a figyelmét arra, hogy konkrét tervekkel kell rendelkezni, az államkincstárral egyeztetni, és azokat beadni, mert ezek a lehetőségek pillanatokon belül itt lesznek mind az uniós lehetőségek, mind a hazai források, mind a BM-es pályázatok, az ÖNHIKI. Ez fontos, mert sok önkormányzat mondja azt nekem, hogy kiadott a vírusra, és a működésben problémák vannak. Egy dolgot tudok mondani, jövőre ha nem is oldódik meg, de a költségvetésben 16%-al több pénz van az önkormányzatok számára. Ezt lehet persze így is forgatni, úgy is forgatni, most azért vagyunk itt, hogy beszéljünk erről. Én azt gondolom, hogy stabilizálni fogja az önkormányzatok működését, ez persze függ attól is, hogy hogyan gazdálkodik az önkormányzat ezekkel a forrásokkal, és van a másik része, a fejlesztési forrás, ahol kell önerő, vagy nem kell önerő, át kell gondolni, hogy Ibrány városának milyen lehetőségei vannak.

Tehát még egyszer összefoglalva, én nyitott vagyok arra a közreműködésre, ami nekem dolgom is, hiszen itt is nagyon sok szavazatot kaptam 2018-ban. Én azokat is képviselem, akik nem rám szavaztak, tehát nem lehet így különbséget tenni, hogy Ibrányban fele ide szavazott, fele oda, akkor a többit nem támogatjuk. Ha valaki kap egy mandátumot, azt becsülettel úgy kell kitöltenie, hogy mondja meg, hogy tőle mire lehet számítani, s ezt az együttműködést várom el a polgármester úrtól, alpolgármester úrtól, képviselőktől, hogy mondjuk meg egymásnak, mert csak kérni, akár tőlem jön, akár a másik oldalról, úgy nem jó, tehát adni is kell. Kérni, és adni. Korrekt szakmai közéleti együttműködést kell folyatnunk. Ez eddig is így volt, mert ha Ibrányon végig megyek, akkor én azt látom, hogy nehéz lesz konkrét fejlesztési terveket bemutatni. Vagy nem lesz nehéz? Mert úgy látom, tehát van összehasonlítási alapom, hogyha megnézem a kisvárosokat, vagy a nagyobb falvakat, hogy ők milyen problémákkal küzdenek, akkor Ibrányt nem a vége felé tenném. Tehát az értékek mentén, készen állok az együttműködésre, és mindenki tudja, hogy rám számíthat, akkor én is számíthatok rá. Tehát ne az legyen, hogy szemünkbe megmondjuk egymásnak, a hátunk mögött pedig megforgatjuk a kést egymásban. De én nem ilyen típusú ember vagyok, és remélem az ibrányi testület tagjai is így látják. Köszönöm szépen.

Trencsényi Imre polgármester: : Köszönjük szépen Képviselő Úr. Kérdezem Szűcs Sándor Járási hivatal vezető urat, hogy kíván-e szólni?

Szűcs Sándor Ibrányi Járási Hivatal vezetője: Annyit, hogy köszönjük a dícsérő szavakat. Az önkormányzattal nyilván első perctől együttműködtünk, szakmai alapon jegyző asszonnyal első napoktól kezdve igyekeztünk össze dolgozni. Nem véletlenül működik jól a hivatal, igyekeztünk ezt a szakmai színvonalat tartani. Bódi Tiborral elindultunk egy olyan úton, hogy pontosan azon javítsunk, amit képviselő úr felhozott, hogy a regisztrált munkanélkülieknek itt Ibrányban is megközelítőleg a 70%-a teljesen szakképzetlen. Nagyon sok olyan van, akik nem járták ki az általános iskolát, vagy ha kijárták, nem szereztek szakmát. A foglalkoztatási főosztályon keresztül folyamatosan vannak olyan képzések, amelyekkel szakmához jutnak a fiatalok, és szakma után munkahelyhez, hiszen ma már csak olyan képzéseket indítanak, amely mögött ott van a munkahely is, és kértem a járás valamennyi roma önkormányzatának a vezetőjét, hogy írják össze, akiknek nincs meg a 8. általánosa, és egyébként itt Ibrányban már össze is jött egy osztályra való csapat. Nagyon örültem neki, mert a 21-22 évesek most jöttek rá, hogy mekkorát hibáztak anno, és most jönnek hozzám, hogy végig csinálnák, befejeznék az általános iskolát. A foglalkoztatási osztály folyamatosan indít olyan képzéseket, ahol 1 év alatt meg van a 7-8. osztály, és ha meg van egy osztályközösség, akkor ide hozzák a szakképzést. Sajnálom, hogy a járvány miatt nem tudtuk megcsinálni, mert ők már mehettek volna következő év szeptemberben szakképzésre, és ezzel tudnánk javítani azon az arányon, illetve tudnánk növelni a szakképzetteknek az arányát, és akkor ezáltal nagyobb arányban tudnának elhelyezkedni. Itt Ibrányban, vagy Ibrány környékén is el tudnának helyezkedni. Ha megvan a tanulási szándék, akkor várható, hogy végig is csinálja, mert azért elég nagy a lemorzsolódás az OKJ-s képzésekben is, és az általános iskolákban is.

Valamennyi általános iskolát végig jártuk parancsnok úrral, hogy a tanárokkal is együttműködve vissza szorítsuk ezt a lemorzsolódást. A szülők együttműködésére is szükségünk van ebben. Nem a gyerekekkel, hanem a szülőkkel küszködünk, hogy egyáltalán engedjék iskolába járni. Úgy gondolom, hogy ha ezen tudunk javítani, akkor tartalommal meg tudjuk tölteni azokat a lehetőségeket, amelyekről Képviselő Úr beszélt.

Ezen dolgozunk közösen.

Trencsényi Imre polgármester: Köszönöm szépen Hivatal vezető úr. Azt terveztem, hogy még megadom a szót Képviselő-társaimnak, de erre már nem lesz lehetőség, mivel kezdődik a városi ünnepségünk, és nem illik megvár4akoztatni a meghívottakat. Képviselő úr azt ígérte, hogy az állófogadásra velünk tart, és ott talán kötetlenebb formában, amennyiben ideje engedi, tudunk szót váltani. Előre láthatólag egy háromnegyed órát vesz igénybe ez az ünnepség.

Összefoglalva én azt gondolom, hogy amit említett Képviselő Úr, hogy az ÖNHIKI pályázatunk most a legfontosabb, ezzel kapcsolatosan tanácsnok úrral már kezdeményeztünk egy találkozót, hogy tudjuk pontosítani, konkretizálni ezt a dolgot, hiszen ez nagyon fontos ahhoz, hogy be tudjuk zárni ezt az évet, és tudjuk kezdeni az új évet tisztességesen.

Illetve szeretnék reagálni az együttműködés feltételeire, illetve azokat az értékeket, amelyek mentén a jövőt tervezük, én azt gondolom, hogy Képviselő-társaim nevében nyugodtan mondhatom, hogy ezek számunkra vállalható értékek, és ezek mentén el tudunk indulni.

Nagyon ritka az a napirendi pont, amit nem egyhangúlag szavazunk meg, tehát ebből a szempontból azt gondolom, hogy van létjogosultsága, és van jövője ennek az együttműködésnek.

Még egyszer tisztelettel megköszönöm, hogy elfogadta Képviselő Úr a meghívásunkat, és ha megkérhetlek benneteket, hogy fáradjunk át a Művelődési Központba, mert tiszteletlenség lenne, ha sokat késnénk.

Polgármester Úr megköszönte a Képviselő-testület munkáját, és az ülést bezárta.

**K.m.f.**

**Trencsényi Imre Bakosiné Márton Mária**

 **polgármester jegyző**

**Szabó P. Judit**

**képviselő-testületi tag**

**Márkus Ferenc**

**képviselő-testületi tag**